Έφυγε ο Μίμης Κουτσογιαννάκης εκ των ιδρυτικών μελών της ΟΒΥΕ - Ο.Ε.Β.Ε.Σ. ΣΕΡΡΩΝ\nΈφυγε ο Μίμης Κουτσογιαννάκης εκ των ιδρυτικών μελών της ΟΒΥΕ\nΜας διακατέχει βαθύτατη θλίψη για τον θάνατο του συνάδελφου Μίμη Κουτσογιαννάκη από την Καβάλα.\nΟ Μίμης Κουτσογιαννάκης ήταν εκ των ιδρυτικών μελών της ΟΒΥΕ και μέλος της πρώτης αιρετής διοίκησης αυτής, ενώ διετέλεσε και πρόεδρος του συνδέσμου υδραυλικών Καβάλας.\nΟ συνάδελφος Μίμης Κουτσογιαννάκης, υπήρξε πραγματικός αγωνιστής και οραματιστής με τεκμηριωμένες προτάσεις για τον κλάδο, αλλά και για τα σημαντικά κοινωνικά ζητήματα.\nΆλλωστε και με την πένα του, μας συντρόφευε για πολλά χρόνια μέσω του κλαδικού Τύπου.\nΜε βαθύτατη θλίψη εκφράζουμε τα συλλυπητήρια μας στην οικογένεια και στους οικείους του.\nΗ ΟΒΥΕ, αντί στεφάνου, θα καταθέσει κάποιο ποσό στο «χαμόγελο του Παιδιού» εις μνήμη Μίμη Κουτσογιαννάκη .\nοβυε, οεβεσσ, Σέρρες\nNewer Οι θέσεις-προτάσεις της ΠΟΕΣΕ για την εστίαση ανά υπουργείο\nOlder Η ΠΟΕΣΕ συμμετέχει στην πανευρωπαϊκή εκδήλωση διαμαρτυρίας «empty chairs»\nΤο μήνυμα του Ανδρ. Μπαρακλή για τον εορτασμό της παγκόσμιας ημέρας περιβάλλοντος\nΗ ένωση Επισκευαστών Αυτοκινήτων Μηχ/των- Μοτο/των Ν. Σερρών με ευθύνη απέναντι στο περιβάλλον, στον άνθρωπο και στο αυτοκίνητο πραγματοποιεί σε συνεργασία με την Περιφερειακή Ενότητα Σερρών και το Δήμο Σερρών εκδήλωση για τον εορτασμό της παγκόσμιας ημέρας περιβάλλοντος.\nΓια πρώτη φορά και μετά από πρωτοβουλία της Ένωσης Επισκευαστών Αυτοκινήτων Μηχ/των- Μοτο/των Ν. Σερρών θα πραγματοποιηθούν στο κέντρο της πόλης και συγκεκριμένα μπροστά στην Εθνική τράπεζα των Σερρών δωρεάν μετρήσεις καυσαερίων των διερχομένων οχημάτων των συμπολιτών μας.\nΜε κεντρικό μας σύνθημα το «Άνθρωπος – Περιβάλλον – Αυτοκίνητο» το Δ.Σ. της Ένωσης επισκευαστών οχημάτων Νομού Σερρών προβαίνει σε αυτήν τη δράση, θέλοντας να συμβάλει έμπρακτα στην ευαισθητοποίηση των Σερραίων οδηγών απέναντι στο περιβάλλον και εύχεται οι Σερραίοι συμπολίτες να επιδείξουν την ανάλογη ευαισθησία και ανταπόκριση.\nΣτην προσπάθειά μας αυτή συμβάλλουν έμπρακτα το Επιμελητήριο Σερρών, η ΟΕΒΕΣΣ, η EOBEAM, η εταιρεία ανακύκλωσης μπαταριών Combatt του κ. Αραμπατζή, η τεχνική εταιρεία Μαλίνης και άλλοι.\nΤο Σάββατο 5 Ιουνίου και ώρα 9:30πμ μέχρι και τις 2:00μμ σας περιμένουμε με μεγάλη χαρά, μεταφέροντας όλοι μαζί το μήνυμα για ένα καθαρότερο περιβάλλον, έναν ευτυχέστερο άνθρωπο, και ένα αυτοκίνητο που θα ρυπαίνει λιγότερο.\nΟ πρόεδρος της ένωσης επισκευαστών οχημάτων Νομού Σερρών\nΈνωση Επισκευαστών οχημάτων Ν. Σερρών: Γιορτάζουν την παγκόσμια ημέρα περιβάλλοντος με δωρεάν μετρήσεις ρύπων\nΗ εκδήλωση θα πραγματοποιηθεί έμπροσθεν της Εθνικής τράπεζας, στο κέντρο της πόλης των Σερρών, από τις 9:30πμ μέχρι τις 2:00μμ, όπου και θα πραγματοποιούνται μετρήσεις καυσαερίων στα διερχόμενα αυτοκίνητα εντελώς δωρεάν, με σκοπό την εξαγωγή συμπερασμάτων σχετικά με το εάν και κατά πόσο τα οχήματα των Σερραίων οδηγών είναι ρυπογόνα.\nΤο Δ.Σ της ένωσης επισκευαστών οχημάτων Νομού Σερρών καλεί τους Σερραίους οδηγούς να συμμετάσχουν με το όχημά τους, για τη βελτίωση του περιβάλλοντος της πόλης των Σερρών και των περιχώρων της.\nΜ. Τσάκας: Οι Σέρρες θα είναι η πρωτεύουσα για την ανάπτυξη του δικτύου του Φυσικού Αερίου στην Κεντρική Μακεδονία\nΤην πρόσκληση του Προέδρου της ΟΕΒΕΣΣ και της Ένωσης Καταστημάτων Αναψυχής & Εστίασης Ν. Σερρών Σωτήρη Κοτσαμπά αποδέχθηκε για να γευματίσει στο εστιατόριο “Ο ΣΩΤΟΣ”, ολοκληρώνοντας την επίσκεψή του στις Σέρρες, ο Διευθύνων Σύμβουλος της ΔΕΔΑ Μάριος Τσάκας.\nΣυνοδευόμενος από τον Δήμαρχο Σερρών, Αλέξανδρο Χρυσάφη ο Μάριος Τσάκας κάθισε στο ίδιο τραπέζι με τον Πρόεδρο του Σωματείου Συντηρητών Αερίων και Υγρών Καυσίμων Γιώργο Κοτσάνπαπα και τον Πρόεδρο και τον Ταμία του Σωματείου Θερμοϋδραυλικών Ν. Σερρών, Κωνσταντίνο Βλαχόπουλο και Χρύσανθο Φωτιάδη, προκειμένου να ακούσει τις προτάσεις των επαγγελματιών που σχετίζονται άμεσα με την επέκταση του φυσικού αερίου στις Σέρρες.\n“Είμαστε πολύ χαρούμενοι που ανακοινώνουμε την επέκταση του φυσικού αερίου από τις Σέρρες” δήλωσε ο Μ. Τσάκας στους επαγγελματίες, τονίζοντας πως η επιλογή της πόλης των Σερρών δεν ήταν τυχαία, αλλά προϊόν της άριστης συνεργασίας που έχει προηγηθεί με τον Δήμαρχο και τη δημοτική αρχή της πόλης και της πολύ καλής υποδοχής που έχει τύχει η ΔΕΔΑ από τον επαγγελματικό κόσμο της περιοχής που ασχολείται με το φυσικό αέριο, αλλά και από τους επαγγελματίες των υπολοίπων κλάδων που ανυπομονούν να συνδεθούν. Οι Σέρρες, τόνισε με νόημα θα αποτελέσουν την πρωτεύουσα της Κεντρικής Μακεδονίας, όσον αφορά στην επέκταση του δικτύου του φυσικού αερίου.\nΤην επέκταση του δικτύου του φυσικού αερίου, που ανακοινώθηκε νωρίτερα σήμερα σε συνέντευξη τύπου χαιρέτισε και ο Δήμαρχος Αλέξανδρος Χρυσάφης, ο οποίος τόνισε πως πρόκειται για μία σημαντική μέρα για την πόλη των Σερρών. Έκανε λόγο για μία άψογη συνεργασία με τη ΔΕΔΑ, η οποία αποτέλεσε όλο το τελευταίο διάστημα τον απόλυτο σύμμαχο της δημοτικής αρχής για την ενεργειακή κάλυψη της πόλης των Σερρών και την μετατροπή της σε βασικό πυρήνα επέκτασης του δικτύου φυσικού αερίου σε όλη την Κεντρική Μακεδονία. Η εξέλιξη αυτή, συμπλήρωσε, θα αποφέρει σημαντικά αποτελέσματα για την ενεργειακή δυναμική των Σερρών, εξασφαλίζοντας σημαντικά περιβαλλοντικά πλεονεκτήματα χρηστής ενεργειακής διαχείρισης.\nΑπό την πλευρά τους οι εκπρόσωποι των επαγγελματιών που ασχολούνται με την επέκταση του φυσικού αερίου ζήτησαν από τον Διευθύνοντα Σύμβουλο της ΔΕΔΑ Μ. Τσάκα να έχουν λόγο, μέσω της κατάθεσης σχετικών προτάσεων, όσον αφορά στην επιλογή των περιοχών της πόλης, όπου θα προχωρήσει η επέκταση του δικτύου, ενώ ο Πρόεδρος της ΟΕΒΕΣΣ Σωτήρης Κοτσαμπάς τόνισε για άλλη μία φορά ότι είναι απαράδεκτο το ΤΕΙ των Σερρών, ως κρατικό ίδρυμα, να μην έχει συνδεθεί ακόμη με το δίκτυο του φυσικού αερίου, ζητώντας από τον Μ. Τσάκα να αντιμετωπίσει το θέμα ως προτεραιότητα.\nΕθελοντική αιμοδοσία στο ΕΒΕΣ την Παρασκευή 14.05.2021 (8:00 – 15:00, Ισόγειο Κατάστημα)\nΕΘΕΛΟΝΤΙΚΗ ΑΙΜΟΔΟΣΙΑ ΑΛΛΗΛΕΓΓΥΗΣ ΣΤΟ ΕΠΙΜΕΛΗΤΗΡΙΟ ΣΕΡΡΩΝ\nΤΗΝ ΠΑΡΑΣΚΕΥΗ 14.05.2021 (8:00 – 15:00, Ισόγειο Κατάστημα)\nΣε συνεργασία με την Κινητή Μονάδα Αιμοληψίας του Γενικού Νοσοκομείου Σερρών\nΗ αιμοδοσία θα πραγματοποιηθεί την Παρασκευή 14 Μαΐου 2021 και ώρες 8:00 έως 15:00 στο Ισόγειο Κατάστημα του Επιμελητηρίου Σερρών, από το συνεργείο της κινητής μονάδας αιμοληψίας του Γενικού Νοσοκομείου Σερρών.\nΚαλούνται τα μέλη του Επιμελητηρίου να ανταποκριθούν στην εθελοντική αιμοδοσία αλληλεγγύης δεδομένων και των αυξημένων αναγκών σε αίμα, λόγω της πανδημίας του κορωνοϊού.\n«Δίνω αίμα, σώζω ζωές!»


sitemarketing.gr | cookies\nΕξασφάλιση του Απορρήτου της Μεταφοράς των Προσωπικών σας Δεδομένων Για την εξασφάλιση του απορρήτου της μεταφοράς των δεδομένων, χρησιμοποιείται το πρωτόκολλο κρυπτογράφησης SSL-128bit.\nΑυτός ο ιστότοπος χρησιμοποιεί cookies – μικρά αρχεία κειμένου που τοποθετούνται στο μηχάνημά σας για να βοηθήσουν τον ιστότοπο να προσφέρει μια καλύτερη εμπειρία χρήστη. Σε γενικές γραμμές, τα cookie χρησιμοποιούνται για τη διατήρηση των προτιμήσεων των χρηστών, την αποθήκευση πληροφοριών για πράγματα όπως καλάθια αγορών και την παροχή ανώνυμων δεδομένων παρακολούθησης σε εφαρμογές τρίτων κατασκευαστών, όπως το Google Analytics.\nΚατά κανόνα, τα cookie θα βελτιώσουν την εμπειρία περιήγησης. Ωστόσο, μπορεί να προτιμάτε να απενεργοποιείτε τα cookies σε αυτόν τον ιστότοπο και σε άλλους. Ο πιο αποτελεσματικός τρόπος για να γίνει αυτό είναι να απενεργοποιήσετε τα cookies στο πρόγραμμα περιήγησής σας. Σας προτείνουμε να συμβουλευτείτε την ενότητα Βοήθεια του προγράμματος περιήγησής σας ή να ρίξετε μια ματιά στον ιστότοπο Πληροφορίες για τα cookies που παρέχει οδηγίες για όλα τα σύγχρονα προγράμματα περιήγησης.


Αισιόδοξος για επίτευξη συμφωνίας ο Αλ. Τσίπρας | Πολιτική | DW | 09.02.2015\nΑισιόδοξος για επίτευξη συμφωνίας ο Αλ. Τσίπρας\nΑισιόδοξος ότι θα υπάρξει συμφωνία με τους εταίρους δήλωσε ο έλληνας πρωθυπουργός Αλέξης Τσίπρας, μετά τις συνομιλίες του στη Βιέννη με τον αυστριακό καγκελάριο Βέρνερ Φάιμαν.\nΤην αισιοδοξία του ότι θα υπάρξει συμφωνία με τους εταίρους στη βάση του ελληνικού σχεδίου που τους κατέθεσε η ελληνική κυβέρνηση και που ο ίδιος παρουσίασε στον αυστριακό καγκελάριο Βέρνερ Φάιμαν κατά τις σημερινές συνομιλίες τους στη Βιέννη, εξέφρασε ο έλληνας πρωθυπουργός στην κοινή τους συνέντευξη τύπου. Ο ίδιος επισήμανε ταυτόχρονα πως δεν έχει παρουσιαστεί μέχρι σήμερα καμία συγκεκριμένη και βιώσιμη εναλλακτική πρόταση σε αυτό το σχέδιο ενώ πρόσθεσε πως δεν πιστεύει πως υπάρχει κανένας σοβαρός λόγος να μην υπάρξει συμφωνία ανάμεσα στην Ελλάδα και στους εταίρους, παρά μόνον πολιτικοί λόγοι: Η πολιτική επιλογή της επιμονής στο λάθος και της άρνησης λειτουργίας της δημοκρατίας, όπως χαρακτηριστικά είπε.\n“Μόνον που αν για τέτοιους λόγους οδηγηθούμε σε αδιέξοδο, νομίζω πως θα είναι μια απόφαση να τορπιλίσουμε το κοινό ευρωπαϊκό μας μέλλον και πιστεύω ότι κανείς δεν έχει τέτοια πρόθεση”, σημείωσε, λέγοντας ότι η ελληνική κυβέρνηση έχει καταθέσει ένα ρεαλιστικό σχέδιο διότι πρόθεσή της δεν είναι η ρήξη με τους εταίρους, αλλά να δουλέψει σκληρά προκειμένου να εξασφαλιστεί ένα κοινό ευρωπαϊκό μέλλον.\nΝέο πρόγραμμα μεταρρυθμίσεων\nΔεν υπάρχει κανένας σοβαρός λόγος να μην υπάρξει συμφωνία ανάμεσα στην Ελλάδα και στους εταίρους\nΌπως είπε ο πρωθυπουργός, η νέα ελληνική κυβέρνηση έχει καταθέσει στους εταίρους ένα συγκεκριμένο σχέδιο για άρση του προσωρινού αδιεξόδου σχετικά με την εφαρμογή του νέου τετραετούς προγράμματος μεταρρυθμίσεων και ανάπτυξης που θα είναι σύντομα έτοιμο και θα τεθεί σε διαβούλευση στους εταίρους. Αυτό το πρόγραμμα, σύμφωνα με τον κ. Τσίπρα, δεν επιβαρύνει ούτε κατά ένα ευρώ τους ευρωπαίους φορολογούμενους. Προβλέπει να σταματήσει η Ελλάδα να ζητά νέα δανεικά αλλά και να βρεθεί μια βιώσιμη λύση προκειμένου να μπορεί να αντεπεξέλθει στις υποχρεώσεις της, μέσα από την επιστροφή στην ανάπτυξη.\nΌπως σημείωσε ο πρωθυπουργός, από την πλευρά του αυστριακού καγκελάριου βρήκε αμέριστη υποστήριξη στις προσπάθειες της ελληνικής κυβέρνησης να συγκρουστεί με τη φοροδιαφυγή και το οικονομικό έγκλημα ενώ πιστεύει πως θα δοθεί η δυνατότητα για συνεργασία και σε διμερές επίπεδο για να αντιμετωπιστεί αυτό το μεγάλο πρόβλημα.\nΣύμφωνα με τον ίδιο, το θέμα της φοροδιαφυγής, της φοροαποφυγής, του μαύρου χρήματος, δεν είναι αποκλειστικά ελληνικό, αφορά όλη την Ευρώπη, και όλες τις χώρες της ευρωζώνης.\nΦάιμαν: Οι δεσμεύσεις πρέπει να τηρούνται\nΦάιμαν: Οι δεσμεύσεις και το πλαίσιο πρέπει να τηρούνται\nΑπό την πλευρά του ο αυστριακός καγκελάριος τόνισε πως κοινός στόχος της Αυστρίας και της Ελλάδας είναι στο τέλος αυτού του χρόνου και τα επόμενα χρόνια όλα τα μέλη της ευρωζώνης να εξακολουθούν να παραμένουν μέλη της, γιατί είναι ουσιαστικό, όπως χαρακτηριστικά είπε, για την ΕΕ ως ένωση ειρήνης, να επιδιώκει να έχει ένα κοινό νόμισμα.\nΌπως σημείωσε ο καγκελάριος, στις συνομιλίες υποστηρίχθηκε η θέση ότι οι δεσμεύσεις και το πλαίσιο πρέπει να τηρούνται ενώ δεν θα πρέπει να υπάρξει επιπρόσθετο κόστος για τους φορολογουμένους. Παρατήρησε ωστόσο ότι προς το παρόν αυτό δεν συμβαίνει και ως εκ τούτου θα πρέπει τώρα να βρεθεί ένας δρόμος.\nΛέξεις κλειδιά Φάιμαν, Τσίπρας, Βιέννη, Αυστρία\nΜόνιμος σύνδεσμος https://p.dw.com/p/1EYoJ


Βράβευση Μαθηματικής Εταιρείας (2019)\nΦιλικό ήταν το κλίμα στην τελετή απονομής βραβείων του 13ου Διαγωνισμού της Ελληνικής Μαθηματικής Εταιρείας που πραγματοποιήθηκε το Σάββατο 11 Μαΐου στην Αίθουσα Τελετών του Εθνικού Μετσοβίου Πολυτεχνείου.\nΜε αφορμή την Παγκόσμια Ημέρα Αδέσποτων Ζώων (2/4) οι μαθητές και οι μαθήτριες του Σχολείου παρακολούθησαν ένα πρόγραμμα ενημέρωσης από τον Υπεύθυνο Αδέσποτων και Ζώων Συντροφιάς του Δήμου Αχαρνών κ. Ραφαηλίδη.\nΕπίσκεψη της Μπάντας του Πυροσβεστικού Σώματος στο σχολείο μας\nΤην Τετάρτη 3 Απριλίου, κατόπιν πρόσκλησης, η Μπάντα του Πυροσβεστικού Σώματος επισκέφτηκε το 22ο Δ.Σ. Αχαρνών.\nΑφήγηση παραμυθιού "Η Αχελώνα και ο Ψαράς"\nΣτις 15 Φεβρουαρίου η κα. Άννα Φασουλάρη, γνωστή παραμυθού, αφηγήθηκε στους μαθητές και μαθήτριες της Α΄, Β΄ και Γ΄ τάξης ένα παραδοσιακό παραμύθι του 1890 από τη Σύμη με τίτλο Η Αχελώνα και ο Ψαράς με συνοδεία μουσικής στην αίθουσα εκδηλώσεων του σχολείου.\nΣτις 27 και 28 Φεβρουαρίου οι μαθητές και μαθήτριες της Δ΄, Ε’ και ΣΤ’ τάξης παρακολούθησαν ομιλία με θέμα την οδική ασφάλεια.\nΤην Παρασκευή 1 Μαρτίου, μαθητές και μαθήτριες της Ε΄ και ΣΤ΄ τάξης συμμετείχαν στον 13ο Μαθητικό Διαγωνισμό «Παιχνίδι και Μαθηματικά» που διοργανώνει κάθε χρόνο η Ελληνική Μαθηματική Εταιρεία. Ο παιδαγωγικός σκοπός του διαγωνισμού είναι να αντιληφθούν οι μαθητές την ομορφιά που κρύβουν τα Μαθηματικά και χρησιμοποιώντας τη μαθηματική σκέψη τους να επιλύσουν «έξυπνα» προβλήματα.\nΣήμερα στο σχολείο μας τα παιδιά του Β1 τμήματος μας τραγούδησαν τα Κάλαντα της Άνοιξης.


Θάνατος Ζακ Κωστόπουλου: Ο «μυστηριώδης» άνδρας με το κίτρινο μπλουζάκι\nΔημοσίευση 9 Απριλίου 2019, 21:00 / Ανανεώθηκε 9 Απριλίου 2019, 21:25\nΠροκαλεί εντύπωση το γεγονός ότι ο συγκεκριμένος άντρας δεν έχει ακόμα ταυτοποιηθεί, ενώ η Ελληνική Αστυνομία ισχυρίζεται ότι δεν τον γνωρίζει.\nΤην προκαταρκτική έκθεση ανάλυσης οπτικοακουστικού υλικού, που αφορά τον θάνατο του ακτιβιστή Ζακ Κωστόπουλου, δημοσιοποίησε το διεθνές ερευνητικό κέντρο Forensic Architecture, επισημαίνοντας την παρουσία ενός συγκεκριμένου ατόμου.\nΣε ένα από τα διάφορα βίντεο που κατέγραψαν τα γεγονότα που οδήγησαν στον θάνατο του ακτιβιστή, φαίνεται ο συγκεκριμένος άντρας που φοράει κίτρινο μπλουζάκι να βρίσκεται αρκετά κοντά. Αρχικά, ο άντρας αρχικά εμφανίζεται σε κάμερα ασφαλείας ενός καταστήματος παπουτσιών επί της Πατησίων. Όπως φαίνεται στο βίντεο περπατάει προς την οδό Γλάδστωνος όπου σημειώθηκε το περιστατικό.


Μπορεί οι άνθρωποι να επισκέπτονται τα ενυδρεία για να δουν τα καμώματα των δελφινιών, ωστόσο και τα δελφίνια φαίνεται ότι μπορεί να έχουν εξίσου την ίδια ανθρώπινη αντίδραση.\nKαλλιτέχνες κατά της αιχμαλωσίας δελφινιών\nΤο ενημερωτικό σποτ «Ελευθέρωσε τον φίλο σου - Free your friend» μας δείχνει μέσα σε μόλις δύο λεπτά τι πραγματικά είναι τα δελφινάρια και πόσο υποφέρουν τα δελφίνια, φάλαινες κ.ά. που εξαναγκάζονται να ζουν εκεί αιχμάλωτα, για να «απολαμβάνουμε» τις τούμπες τους...\nΔεκάδες δελφίνια νεκρά στις ακτές της Φλόριντα\nΈνα μικρό ξύλινο τρεχαντήρι, ο 'Αγιος Σώστης, καθημερινά, όλο τον χρόνο, προσφέρει μία όμορφη περιήγηση μέσα στη ζωή ενός σπουδαίου υγροβιότοπου, ένα ταξίδι, στον «παραμυθένιο» κόσμο, των δελφινιών του Αμβρακικού κόλπου.\nΚατέγραψαν για πρώτη φορά... συνομιλία δελφινιών!\nΚαταγράφηκε το "πίτσι πίτσι" δύο δελφινιών\nΠανέμορφες εικόνες με δελφίνια - "δεινούς κολυμβητές"!\nΜία απίστευτη εικόνα αντίκρισαν όσοι βρέθηκαν στην παραλία Λουτρό των Σφακίων, βλέποντας δελφίνια να κάνουν βουτιές στα καταγάλανα νερά της Κρήτης. Ως “δεινοί κολυμβητές”, τα δελφίνια φαίνονταν να απολαμβάνουν τη βόλτα τους στα νερά, καταγράφοντας άλματα υψηλών επιδόσεων!\nΗ πετρελαιοκηλίδα, που σχηματίστηκε από τη διαρροή πετρελαίου από εξέδρα άντλησης της BP το 2010 στον Κόλπο του Μεξικού, η χειρότερη στην αμερικανική ιστορία, συνέβαλε σε μεγάλη αύξηση της θνησιμότητας των δελφινιών.\nΤα δελφίνια αγαπούν τις "βόλτες" στον Θερμαϊκό!\nΔελφίνια "σουλατσάρουν" τις τελευταίες μέρες στα νερά του Θερμαϊκού Κόλπου και ορισμένα από αυτά πλησιάζουν το πλακόστρωτο της παραλίας, δίνοντας έτσι την ευκαιρία στους κατοίκους και τους επισκέπτες της Θεσσαλονίκης να τα θαυμάσουν και να τα φωτογραφίσουν.


OI ΑΓΓΕΛΟΙ ΤΩΝ ΕΛΛΗΝΩΝ: ΑΚΟΥΣΑ!!!Η Βολιβία είναι η 131η χώρα, η οποία στη διμερή επικοινωνία με την ΠΓΔΜ(-ΒΑΡΔΑΡΙΑ) αναγνωρίζει το συνταγματικό όνομα της χώρας.\nΗ Βολιβία αναγνώρισε την ΠΓΔΜ με τη συνταγματική ονομασία της


Σσσσσσσστ !!!!!! Ησυχία ................... κοιμάται.: Nicolas: Πολιτικός κρατούμενος της δικτατορίας του Ολάντ


ΒορΟινές γευσιγνωσίες στα εστιατόρια\nΤο ταξίδι για «Τα ΒορΟινά» της Αθήνας ξεκινά όμως από την Παρασκευή 23 Φεβρουαρίου, σε επιλεγμένα εστιατόρια, wine bars και κάβες της πόλης, με πολλές και ποικίλες εκδηλώσεις που έχουν προγραμματιστεί για όλη τη διάρκεια του οινικού δεκαημέρου που προηγείται της κύριας εκδήλωσης.\nΚαθημερινά, από Παρασκευή 23 Ιανουαρίου έως Δευτέρα 2 Φεβρουαρίου 2015\nΣτο μικρό αλλά ατμοσφαιρικό Heteroclito με την όμορφη τζαμαρία και την εξαιρετική μουσική θα δοκιμάσετε κρασιά από τον βορειοελλαδίτικο αμπελώνα συνοδεία ντόπιων γευστικότατων προϊόντων. Επιλογές σε ποτήρι από αφρώδη, λευκά, ροζέ, ερυθρά και επιδόρπια κρασιά, με έμφαση σε γηγενείς και σπάνιες ποικιλίες και εξαιρετικά, καλοδιαλεγμένα πλατό με ελληνικά τυριά και αλλαντικά που αλλάζουν συνεχώς.\nΚαθημερινά, από Παρασκευή 23 Ιανουαρίου έως Κυριακή 1 Φεβρουαρίου 2015\nΤο Θείο Τραγί, ένα από τα πιο ενδιαφέροντα εστιατόρια της Αθήνας, με το ιδιαίτερο στυλ του γιορτάζει τα ΒορΟινά και ετοιμάζει για την Μαλαγουζιά και το Magnus Baccata του Κτήματος Πόρτο Καρράς ένα ασυνήθιστο και απολαυστικό μενού 3 πιάτων! Για την Βοροινή εβδομάδα επιλέγει και τη Magnum φιάλη του πολυβραβευμένου Chateau 2006 για πρόταση σε ποτήρι\nTo Vintage υποδέχεται τους οινοπαραγωγούς της «Οίνοι Βορείου Ελλάδος» έχοντας ετοιμάσει μια σειρά από βορειοελλαδίτικα flights. Για ένα δεκαήμερο οι οινόφιλοι της Αθήνας θα έχουν τη δυνατότητα να γευθούν επιλεγμένα κρασιά παραγωγών με κοινά στοιχεία, να κάνουν τις συγκρίσεις τους, να ξεχωρίσουν τα αγαπημένα τους και να τα απολαύσουν μαζί με τα εξαιρετικά συνοδευτικά τους σε έναν από τους ωραιότερους χώρους για κρασί στο κέντρο της Αθήνας.\nΣτο αναμφισβήτητα ωραιότερο σημείο της Βουλιαγμένης απολαμβάνουμε στον hot χώρο του Silver Casa τις εξαιρετικές προτάσεις μεσογειακής κουζίνας. Ιδανικοί συνοδοί η φημισμένη Μαλαγουζιά του Κτήματος και το ιδιαίτερο ερυθρό Magnus Baccata. Tα απολαμβάνουμε σε ποτήρι ή φιάλη με προνομιακές τιμές.\nΤο Fabrica de Vino αγαπάει το κρασί και καλωσορίζει τα ΒΟΡΟΙΝΑ με το Κτήμα Πόρτο Καρράς. Στον όμορφο, βιομηχανικής διακόσμησης χώρο του, με την γνωστή παρεïστικη του ατμόσφαιρα, είναι στημένο ένα σκηνικό αυστηρά οινολογικό. Πρωταγωνιστές επιλεγμένες ετικέτες του Κτήματος.\nΚαθημερινά, από Παρασκευή 23 Ιανουαρίου έως 1 Φεβρουαρίου 2015\nΣτο νέο wine bar που άνοιξε στην Ηλιούπολη το βορειοελλαδίτικο κρασί και η μουσική jazz έχουν τον πρώτο λόγο! Κατά τη διάρκεια της «ΒορΟινής» εβδομάδας στο 8 Le Bistro θα δοκιμάσετε πολλές ετικέτες των οινοπαραγωγών της Βόρειας Ελλάδας σε ποτήρι, έτσι ώστε να (ξανα)ανακαλύψετε τα αγαπημένα σας κρασιά και να γνωρίσετε νέους παραγωγούς.\nΗ ερυθρή ποικιλία του βορειοελλαδίτικου αμπελώνα με τη μοναδική ιδιοσυγκρασία ψάχνει το γαστρονομικό του ταίρι. Η Kiki de Gréce αναλαμβάνει το ταίριασμα προτείνοντας γευστικούς συνδυασμούς Ξινόμαυρου τόσο στη μοντέρνα όσο και την παραδοσιακή του έκδοση, με πιάτα και μεζέδες που βασίζονται σε εκλεκτά ελληνικά προϊόντα.\nΑφιέρωμα στη χαρισματική ποικιλία που έχει διαπρέψει στα αμπελοτόπια της Βόρειας Ελλάδας. Για δέκα μέρες, στην Kiki de Gréce, το wine bistrot στον μικρό νεοκλασικό πεζόδρομο του κέντρου, μπορείτε να γευθείτε και να συγκρίνετε επιλεγμένες VOROINES Μαλαγουζιές, κάθε μία με ξεχωριστή προσωπικότητα.\nΤο ιταλικό ύφος του Sale Bianco συνδυάζεται άψογα με το Βοροινό ΚΤΗΜΑ ΠΟΡΤΟ ΚΑΡΡΑΣ! Σε ένα από τα καλύτερα ιταλικά εστιατόρια της Αθήνας, η εξαιρετική κουζίνα του Σαλβατόρε Αντολίνα παντρεύεται ιδανικά με τα αγαπημένα κρασιά του Κτήματος. Την τιμητική τους έχουν η εξαιρετική Μαλαγουζιά 2014 και το βελούδινο ερυθρό Magnus Baccata 2011.\nΤο Holy Chicken στον αστερισμο των ΒορΟινων\nΣτο χαρούμενο, πολύχρωμο και μοντέρνο χώρο του Holy Chicken θα δοκιμάσουμε κοτόπουλο όπως δεν το έχουμε δοκιμάσει ποτέ! Απολαυστικό, με τέλεια συνοδευτικά και μαρινάδες, κάθε πιάτο – όπως και ο χώρος – «φωνάζει» κοτόπουλο αλλά όχι με την βαρετή εικόνα που έχουμε στο μυαλό μας. Ειδικά την εβδομάδα των ΒορΟινών ζητήστε να δοκιμάσετε τα κοκτέιλ με κρασί που έχουν ετοιμάσει οι mixologists καθώς και επιλεγμένες βορειοελλαδίτικες ετικέτες σε ποτήρι.\nΑκολουθήστε τα χνάρια της αρκούδας και γνωρίστε σε ποτήρι το λευκό Κτήμα Αβέρωφ Traminer και το ερυθρό Κτήμα Αβέρωφ Cabernet Sauvignon, από τα αμπελοτόπια Γινιέτς στις Πλαγιές της Πίνδου.\nΒΡΑΔΙΑ ΟΙΝΟΓΝΩΣΙΑΣ ΤΟΥ ΗΠΕΙΡΩΤΙΚΟΥ ΑΜΠΕΛΩΝΑ ΣΤΟ ART BAR POEMS & CRIMES\nΒραδιά οινογνωσίας με ένα όμορφο, αρωματικό ταξίδι στους αμπελώνες της Ηπείρου και συνοδό τον οινολόγο Παναγιώτη Κορνιώτη. Θα παρουσιαστούν τα οινοποιεία και τα κρασιά της περιοχής Ζοίνος, Κτήμα Γκλίναβος και Κατώγι Αβέρωφ.\nΚαθημερινά, από Δευτέρα 26 Ιανουαρίου έως Κυριακή 1 Φεβρουαρίου 2015\nΓνωρίστε τα αρώματα των κρασιών της Βόρειας Ελλάδας και εξερευνήστε τον ΒΟΡορεινό αμπελώνα μέσα από την εμπλουτισμένη – ειδικά για τα ΒορΟινά – λίστα του Oinoscent. Κάθε ημέρα θα ανοίγονται παλαιωμένοι οίνοι παραγωγών της ένωσης «Οίνοι Βορείου Ελλάδος» και θα έχετε την ευκαιρία να τους απολαύσετε συνοδεία γευστικών πιάτων και μεζέδων.\nTo Κτήμα Πόρτο Καρράς επιλέγει το νέο wine Bar – Bistrot της γνωστής Cava Vegera για ένα οινικό ταξίδι για μυημένους! Στον βιομηχανικής αισθητικής χώρο του θα δοκιμάσουμε με ένα, ειδικά για την περίσταση, διαμορφωμένο menu 4 πιάτων κάποιες από τις πιο εμβληματικές και δυσεύρετες ετικέτες του ελληνικού αμπελώνα: Chateau 1993, Chateau 2001, Chateau Magnum 2006 και Syrah 1999.\nΓνωρίστε τη διαδρομή του κρασιού της Ηπείρου και εξερευνήστε την μέσα από τα αρώματα και τη γεύση των κρασιών των οινοποιείων Ζοίνος, Κατώγι Αβέρωφ και Κτήμα Γκλίναβος. Μέσα από την ολοκληρωμένη αυτή γευστική δοκιμή θα καταλάβετε τον πλούτο της γης της περιοχής και των αμπελώνων της. Τα κρασιά θα συνοδεύονται από τυριά της περιοχής του Μετσόβου.\nΓνωρίστε τα αρώματα της Νάουσας και του Αμύνταιου μέσα από τα κρασιά του Κτήματος Κυρ Γιάννη: Κρασιά με χαρακτήρα που αντικατοπτρίζουν την οινική παράδοση αλλά και την νέα εποχή. Μια βραδιά όπου οι γεύσεις έχουν τον πρωταγωνιστικό ρόλο παρέα με έναν από τους σημαντικότερους Έλληνες παραγωγούς.\nΓνωρίστε τα αρώματα της αμπελουργικής ζώνης της Ζίτσας μέσα από τα κρασιά του Κτήματος Γκλίναβος. Σπάνιες ποικιλίες, ξεχασμένες από τον καιρό αναβιώνουν, δίνοντας κρασιά με χαρακτήρα που αντικατοπτρίζουν την οινική παράδοση. Μια βραδιά όπου οι γεύσεις έχουν τον πρωταγωνιστικό ρόλο και όπου το κρασί με τα εξαιρετικά συνοδευτικά του δένουν αρμονικά.\nΜια μεγάλη «αναμέτρηση» ανάμεσα στις ελληνικές ποικιλίες και τις διεθνείς θα φέρει αντιμέτωπα το Pinot Noir με το Βλάχικο, το Cabernet Sauvignon με το Ξινόμαυρο, το Chardonnay με τη Ντεμπίνα… Μια ξεχωριστή γαστρονομική πρόταση που θα συνδυάσει τις επιλογές του sommelier Γιάννη Μακρή, με ετικέτες επτά διαφορετικών παραγωγών που συμμετέχουν στα ΒορΟινά, με το μενού που έχει ετοιμάσει ο Γάλλος σεφ Ολιβιέ Καμπανά. Νικητές, όσοι προλάβουν να κάνουν κράτηση έγκαιρα!\nΑφιέρωμα στην αγαπημένη ποικιλία που καλλιεργείται από την κοιλάδα του Ρήνου έως την Καλιφόρνια και από εκεί έως τα αμπελοτόπια της Βόρειας Ελλάδας! Αρωματική και τραγανή, πιπεράτη και απολαυστική, δίνει ορισμένα από τα πιο ξεχωριστά ερυθρά κρασιά της Βόρειας Ελλάδας. Δοκιμάστε την ΒορΟινή επιλογή που έκανε το Sip Wine Bar αποκλειστικά για τους καλεσμένους του και χαλαρώστε στον φιλόξενο χώρο του.\nΟι επιδόρπιοι οίνοι έχουν την τιμητική τους στο Vein με μια γευστική διαδρομή στα αμπελοτόπια της Βόρειας Ελλάδας, όπου παράγονται ορισμένοι από τους πιο φίνους οίνους αυτής της κατηγορίας. Τα συνοδευτικά – o γλυκός θησαυρός του Le Votre Piree, οι σοκολατένιες δημιουργίες, πολλές από αυτές με περίεργα υλικά, φρούτα, μπαχαρικά, λαχανικά, από τους μάστερ του le Votre Piree θα απογειώσουν την γευστική εμπειρία.\nΤο καθιερωμένο aperitivo της Τετάρτης στην Kiki de Gréce, το wine bistrot στον νεοκλασικό μικρό πεζόδρομο του κέντρου, ταξιδεύει στο Βορρά και φέρνει πέντε αφρώδεις οίνους από τον βορειοελλαδίτικο αμπελώνα με ξεχωριστή ιδιοσυγκρασία και πολλές απολαυστικές φυσαλίδες. Δοκιμάστε τους και γεμίστε το πιάτο σας από το μπουφέ της Kiki, με μεζεδάκια που βασίζονται σε εκλεκτές πρώτες ύλες από όλη την Ελλάδα.\nΗ σοφή κουζίνα της Cookoovaya συναντά τα ΒορΟινά σε ένα ειδικό μενού που θα έχει την «συντροφιά» επιλεγμένων κρασιών από οινοπαραγωγούς της Βόρειας Ελλάδας.\nΤα ΒορΟινά γιορτάζουν … mono με βορειοελλαδίτικους οίνους στο εστιατόριο mono. Το εστιατόριο mono υποδέχεται τα ΒορΟινά στην Αθήνα και έχει ετοιμάσει ένα ειδικό μενού πέντε πιάτων, κάθε ένα από τα οποία θα συνοδεύσει ένα διαφορετικό κρασί από τους οινοπαραγωγούς που συμμετέχουν στα ΒορΟινά.\nΜια μικρή περιήγηση στα ΒορΟινά αποστάγματα έχει ετοιμάσει η ομάδα του Vein από τους παραγωγούς της ένωσης «Οίνοι Βορείου Ελλάδος». Κάθε απόσταγμα συνοδεύεται από λαχταριστά tapas που αναδεικνύουν ακόμη περισσότερο τις μοναδικές γεύσεις.\nΓνωρίστε τα αρώματα των κρασιών του οινοποιείου Κατώγι – Αβέρωφ σε μια βραδιά που θα μας μεταφέρει στους ορεινούς αμπελώνες του. Κρασιά με χαρακτήρα, γεύσεις ταιριαστές και μια ημέρα αφιερωμένη στα ΒορΟινά και ένα από τα πιο αξιόλογα οινοποιεία που συμμετέχουν στη φετινή διοργάνωση!\nΈξι παραγωγοί της «Οίνοι Βορείου Ελλάδος» επιλέγουν και προτείνουν οι ίδιοι τα κρασιά τους, από ένα λευκό και ένα ερυθρό. Κάθε ζευγάρι έχει τον κατάλληλο «συνοδό» – το πιάτο με τα ιδανικά συνοδευτικά.\nΈνα ξεχωριστό μενού με πλούσια αρώματα τρούφας συνδυασμένο με επιλεγμένες ετικέτες από το Κτήμα Κυρ Γιάννη. Μια βραδιά όπου οι γεύσεις έχουν τον πρωταγωνιστικό ρόλο και όπου το κρασί με το φαγητό δένουν αρμονικά.\nΤο Κατώγι Αβέρωφ επιλέγει αμπελώνες στην περιοχή της Νάουσας και οινοποιεί δύο ξεχωριστά ξινόμαυρα, το Αβέρωφ Ροζέ και το Ξινόμαυρο Αβέρωφ. Απολαύστε τα και τα δύο σε ποτήρι.\nΤο Οινοποιείο Στέλιος Κεχρής και το ολοκαίνουριο P.area all day bar στο Κολωνάκι σας προσκαλούν σε μια βραδιά γευσιγνωσίας με παρεΐστικη ατμόσφαιρα και πρωταγωνιστές τέσσερα εξαιρετικά χαρμάνια γηγενών και διεθνών ποικιλιών. Συμμετέχουν τα κρασιά του οινοποιείου Γένεσις λευκό (sauvignon blanc-ροδίτης), Γένεσις ερυθρό (merlot-ξινόμαυρο), Τέταρτη Διάσταση λευκό (ασύρτικο-sauvignon blanc), Τέταρτη Διάσταση ερυθρό (ξινόμαυρο-merlot-cabernet sauvignon).\nΑφιέρωμα στην ταλαντούχα ερυθρή ποικιλία merlot που δίνει στα κρασιά απαλότητα και στρογγυλάδα. Μια μπορντωλέζικη ποικιλία που έχει βρει εύφορο έδαφος στα αμπελοτόπια της Βόρειας Ελλάδας και χρησιμοποιείται σε πολλά από τα ερυθρά blends των οινοπαραγωγών που συμμετέχουν στα ΒορΟινά. Δοκιμάστε την ΒορΟινή επιλογή που έκανε το Sip Wine Bar αποκλειστικά για τους καλεσμένους του!


Από Νοέμβριο θα αρχίσει να αναπληρώνεται το στοκ των Intel Coffee Lake - PCMag Greece\nPCMag Greece | Intel | Intel Coffee Lake | Νέα\nΑπό Νοέμβριο θα αρχίσει να αναπληρώνεται το στοκ των Intel Coffee Lake\n11/10/2017 10:12 πμ.\nΑυτό αναφέρουν πηγές της αγοράς, που θέλουν τους επεξεργαστές να είναι διαθέσιμοι πριν από την περίοδο της Black Friday.\nΟ χρήστης TaintedSquirrel της ιστοσελίδας HardOCP δημοσίευσε διαδικτυακή του συνομιλία με εκπρόσωπο της εμπορικής αλυσίδας Newegg, ο οποίος εξήγησε ότι η επόμενη παρτίδα επεξεργαστών Coffee Lake θα διατεθεί σε τρεις εβδομάδες το νωρίτερο.\nΠιο συγκεκριμένα, ο υπάλληλος εξήγησε ότι οι CPU θα φτάσουν στις αποθήκες της αλυσίδας πριν από την περίοδο εκπτώσεων της Black Friday [24 Νοεμβρίου στις ΗΠΑ], ενώ το Newegg έχει παραγγείλει 3.000 τεμάχια του Core i7-8700K με στόχο να καλύψει τη ζήτηση και να εξυπηρετήσει τις προπαραγγελίες.\nΤα παραπάνω έρχονται σε συνέχεια των αναφορών για έλλειψη επεξεργαστών Coffee Lake από την αγορά, αφού η Intel φαίνεται ότι θέλοντας να προλάβει τον ανταγωνισμό προτίμησε να διαθέσει το συντομότερο δυνατόν όσα κομμάτια είχε καταφέρει να κατασκευάσει μέχρι τις αρχές του τρέχοντος μήνα.\nΣε κάθε περίπτωση, αρκετές πηγές της αγοράς υποστηρίζουν ότι οι Coffee Lake θα συνεχίσουν να διατίθενται κανονικά μέσα στον Νοέμβριο, οπότε όλα δείχνουν ότι αυτό τελικά θα επαληθευθεί.\nΝέες ενδείξεις για την ημερομηνία κυκλοφορίας των Intel Coffee Lake\nΕπίσημα αποκαλυπτήρια για τους Intel Coffee Lake


GREEK FORESTS: "Πράσινες" στάσεις στη Θεσσαλονίκη.\n"Πράσινες" στάσεις στη Θεσσαλονίκη.\nΤου Σταύρου ΚωνσταντινίδηΣυγκοινωνιολόγου Οι στάσεις των λεωφορείων είναι χαρακτηριστικά σημεία της πόλης, σημεία συνάντησης και κοινωνικής επαφής των ανθρώπων, κομμάτι της καθημερινής μετακίνησής τους προς την εργασία, το σχολείο την ψυχαγωγία. Τα ονόματα των στάσεων ταυτίζονται πολλές φορές με την ιστορική και αστική μνήμη της πόλης και προσδιορίζουν χωροταξικά ολόκληρες περιοχές και γειτονιές. Και μόνο όμως το γεγονός πως οι στάσεις είναι τα μοναδικά, σταθερά σημεία συνάντησης και αναμονής χιλιάδων ανθρώπων καθημερινά, θα μπορούσε να μας δώσει την ιδέα να χειριστούμε αρχιτεκτονικά, εικαστικά και λειτουργικά αυτές τις μικρές αστικές ‘’νησίδες’’ της πόλης. Η σημερινή τους κατάσταση είναι απόλυτα φθαρμένη και υποβαθμισμένη. Στις περισσότερες περιπτώσεις δεν επιτελούν καν τον πρωταρχικό τους στόχο, να προστατέψουν στοιχειωδώς και ολιγόλεπτα έστω, τους επιβάτες από τις καιρικές συνθήκες.\nΠληροφοριακή σήμανση και σήμανση πεζών για ολόκληρη την πόλη. Ετσι οι στάσεις θα μετασχηματιστούν στα αναγνωρισμένα σημεία δημόσια πληροφόρησης Πέρα από τον σχεδιασμό των 50 στάσεων για όλες τις υπόλοιπες θα μπορούσαν να δημιουργηθούν πέντε διαφορετικοί τύποι που να χρησιμοποιούνται ανάλογα και συμβατά με το ύφος και το μικροπεριβάλλον κάθε περιοχής.\nΤο έργο μπορεί να χρηματοδοτηθεί από προγράμματα του ΕΣΠΑ αλλά προσφέρεται λόγω της διαφημιστικής του ανταποδοτικότητας και σε ιδιωτική χρηματοδότηση.ΑΝΑΔΗΜΟΣΙΕΥΣΗ ΑΠΟhttp://www.agelioforos.gr


GOURMET PERLE ΜΟΣΧΑΡΙ & ΠΑΠΙΑ 85 gr\nΌχι θα την ολοκληρώσω αργότεραΑπλά συγκρίνω τιμέςΔεν είναι διαθέσιμος ο τρόπος πληρωμής που επιθυμώΔεν είναι διαθέσιμος ο τρόπος αποστολής που επιθυμώΔεν βρήκα το προιόν στην ποσότητα που επιθυμώΔεν βρήκα το προιόν που έψαχνα Αρχική › ΠΙΛΟΤΙΚΟ › ΠΙΛΟΤΙΚΟ › ΠΙΛΟΤΙΚΟ › ΠΙΛΟΤΙΚΟ › GOURMET PERLE ΜΟΣΧΑΡΙ & ΠΑΠΙΑ 85 gr\tGOURMET PERLE ΜΟΣΧΑΡΙ & ΠΑΠΙΑ 85 gr GOURMET PERLE ΜΟΣΧΑΡΙ & ΠΑΠΙΑ 85 gr\nPart Number: 7613033580024\nΣτα Καταστήματα 0,85€\nΗ τιμή μειώθηκε κατά37.6%\nΤιμές με Φ.Π.Α.0,53€\nTEMAXIA: ΠεριγραφήΣυγκριτικά ΧαρακτηριστικάΠαρεμφερή ΠροϊόνταΣυσχετιζόμενα ΠροϊόνταΕρώτηση σχετικά με το προϊόνΤρόποι ΑποστολήςΔιαθεσιμότηταGOURMET PERLE Φιλετάκια σε σάλτσα Μοσχάρι & Πάπια\nΠεριγραφή : Η γάτα σας είναι ένας αληθινός γευσιγνώστης και δεν έιναι πάντοτε εύκολο να την δελεάσετε. Γι' αυτό τον λόγο η Gourmet Perle δημιούργησε την σειρά Φιλετάκια με Λαχανικά: εκλεπτυσμένες συνταγές που θα προσφέρουν στην γάτα σας καθημερινά μια ακαταμάχητη γευστική εμπειρία. Λεπτά φιλετάκια με κρέας ή ψάρι , ελαφρά μαγειρεμένα με την αρωματική σάλτσα τους και ιδανικά δεμένα με ζουμερά λαχανικά, θα ικανοποιήσουν και τους πιο απαιτητικούς ουρανίσκους. Φιλετάκια με Λαχανικά από την Gourmet Perle: γευστικοί πειρασμοί για μια μοναδική γευστική εμπειρία κάθε μέρα.\nΣυστατικά : κρέας & ζωικά παράγωγα (εκ των οποίων μοσχάρι κατ.ελαχ.4%), εκχυλίσματα φυτικών πρωτεινών,μοσχάρι και παράγωγα μοσχαριού, πάπια(κατ.ελαχ.4%), ανόργανα άλατα, σάκχαρα.


Ειδική τιμή 34,80 € 34 Πόντοι Regular Price 49,70 €\nΕνυδάτωση & Λάμψη με υπέροχο άρωμα σε σταγόνες!\nΜε την αγορά 1 Hydragenist Serum 30ml\nΔΩΡΟ 1x Hydragenist Βάλσαμο Χειλιών Gloss\nΓνωρίστε τον μοναδικό ορό προσώπου Hydragenist Serum Hydratant με άμεσα, θεαματικά αποτελέσματα, εγγυημένα από την Lierac. Προσφέρει άμεση, εντατική ενυδάτωση που απορροφάται αμέσως αφήνοντας μια βελούδινη αίσθηση στο δέρμα, λάμψη και υπέροχο άρωμα!\nΠρόκειται για έναν ορό με μέγιστη συγκέντρωση σε σύμπλοκο Hydra O2 (15%) και εμπλουτισμένο με AHA, που προσφέρει στην επιδερμίδα μία αληθινή ένεση ενυδάτωσης. Η επιδερμίδα επαναπυκνώνει εντατικά και, μέρα με τη μέρα, οι ρυτίδες και οι λεπτές γραμμές είναι λιγότερο ορατές. Δρα εντατικά και σε συνδυασμό με την Κρέμα ή το ΤΖελ-Κρέμα HYDRAGENIST, σαν πραγματικό booster ενυδάτωσης πολλαπλασιάζοντας την αποτελεσματικότητά τους.\nΤα κύρια πλεονεκτήματά του ορού:\nΑποτελεί ένα Booster ενυδάτωσης\nΠροσφέρει εντατική επαναπύκνωση\nΕφαρμόζουμε λίγες σταγόνες στο πρόσωπο πρωί και/ή βράδυ.\nΧρησιμοποιείτε τον Ορό Hydragenist Serum Hydratant μόνο του ή πριν από τη συνηθισμένη σας φροντίδα LIERAC.


Timor-LesteTrinidad and TobagoTunisiaTurkeyTurkmenistanU.S. Virgin IslandsUgandaUKUkraineUnited Arab EmiratesUruguayUSAUzbekistanVanuatuVenezuelaVietnamWest GermanyYemenYugoslaviaZaireZambiaZimbabweΧρονολογία ταινίας:=<<=>>=!=FPS:Επιλέξτε23.97623.98024.00025.00029.97030.00050.00059.94060.000ΥπότιτλοιΤύπος:ΕπιλέξτεsubsrttxtssasmimpltmpvttΑνέβηκε:ΕπιλέξτεΣήμερα1 μέρα πριν7 μέρες πριν15 μέρες πριν1 μήνα πριν6 μήνες πριν1 χρόνο πρινΠολύ προχωρημένη αναζήτησηΠολύ προχωρημένη αναζήτησηΑνέβηκε απο το χρήστη:ID χρήστη::IMDB ID:Hash ταινίας:ID ταινίας: Δείτε ταινίες με υπότιτλους χρησιμοποιώντας τον OpenSubtitles player. Είναι δωρεάν και άνευ ιούς. Λειτουργεί κάτω από Windows.Τα περισσότερα εικονίδια είναι ενεργά, κρατήστε το ποντίκι πάνω τους για να μαθετε τι σημαίνουνΑφαίρεση διαφημίσεων House M.D. υπότιτλοι Ελληνικά S04E09"House M.D." Games S04E09 Ελληνικά υπότιτλοι (2007) 1CD srtΠερίοδος:\nΑγοράστε στο AmazonΛεπτομέρειες υπότίτλωνΚατέβασμαΧρήση του OpenSubtitles Download ManagerΕυχαριστούμεΒαθμολόγησε την ποιότητα των υπότιτλωνΣχόλιοΟδηγός πώς να δείτε μια ταινία με υπότιτλους. House, M.D. 4x09 - Games.srt\nΕμφάνιση προεπισκόπισηςHouse MD - 9 - Games.avi\nΟνόματα ταινιώνS04E09 - Games.avi\nΟνόματα ταινιώνHouse MD - 4x09 - Games.avi\nΟνόματα ταινιώνHouse, M.D. 4x09 - Games.mkv\nΟνόματα ταινιών House, M.D. 4x09 - Games23.976 FPS\nΚατεβάστε "House M.D." Games στα 25 MBitLeague.of.Gods.2016.BRRip.XViD.AC3-HUD.a\n10/01/2017House M.D. υπότιτλοι Ελληνικά S04E09Όνομα κυκλοφορίας#CD ΑνέβηκεΑνέβηκε απο το χρήστηHouse MD Season 4 Episode 09 - Games-gre1CD29/07/2014128x\n0.00HOUSE - S04 E09 - GAMES DD5.1 x264 MMI1CD15/03/201443x\n10.00j774#09 00:43:14 23.976 fps LOL1CD02/01/2008738x\n8.00TZOTZIOYΣχετικοί δεσμοίΌλοι οι υπότιτλοι για την ταινία σε αυτή τη γλώσσαΌλοι οι υπότιτλοι για την ταινίαΌλοι οι υπότιτλοι από αυτόν το χρήστηΑίτηση αυτών των υποτίτλων για διαφορετική κυκλοφορίαΣχετικά:Εύρεση αρχείου:Κυκλοφορία:Trailers:Αφίσες:Εξώφυλλα:Άλλα:Εδώ ο δεσμός σαςΛεπτομέρειες ταινίαςΒαθμολογία ταινίας:8.7 / 10


ΕΦΗΜΕΡΙΔΑ "ΑΠΟΓΕΥΜΑΤΙΝΗ " TΗΣ ΚΩΝΣΤΑΝΤιΝΟΥΠΟΛΗΣ... ~ .\nΕΦΗΜΕΡΙΔΑ "ΑΠΟΓΕΥΜΑΤΙΝΗ " TΗΣ ΚΩΝΣΤΑΝΤιΝΟΥΠΟΛΗΣ...\nΔιαβάστε τη σημερινή έκδοση της εφημερίδας "ΑΠΟΓΕΥΜΑΤΙΝΗ" των Ομογενών της Κωνσταντινούπολης,για έγκυρη και ακομμάτιση ενημέρωση.........>>> Για να την ξεφυλλίσετε,πατήστε ΕΔΩ:\nΑΠΟΣΤΡΑΤΟΙ ΑΣΤΥΝΟΜΙΚΟΙ ΛΑΡΙΣΑΣ 8:41:00 μ.μ. ΕΦΗΜΕΡΙΔΑ "ΑΠΟΓΕΥΜΑΤΙΝΗ", ΚΩΝΣΤΑΝΤΙΝΟΥΠΟΛΗ, ΟΜΟΓΕΝΕΙΑ, ΣΥΝΔΕΣΜΟΣ ΑΠΟΣΤΡΑΤΩΝ ΕΛ.ΑΣ.Ν.ΛΑΡΙΣΑΣ Σχόλια: 0


Ο ψηφιακός μετασχηματισμός αλλάζει το επιχειρείν - SoftOne Technologies Α.Ε.\nHome › Blog › Business Software › Ο ψηφιακός μετασχηματισμός αλλάζει το επιχειρείν\nΌταν μιλάμε για ψηφιακό μετασχηματισμό ή αλλιώς digital transformation (DT), αυτό που εννοούμε είναι η μεταμόρφωση του business. Με λίγα λόγια, αναφερόμαστε στη διαδικασία χρήσης και αξιοποίησης ψηφιακών τεχνολογιών για τη δημιουργία ενός ψηφιακού business μοντέλου. Το customer experience, τα augmented analytics, η αποτελεσματικότητα και η ευελιξία είναι κάποιοι παράγοντες που καθιστούν το DT εξαιρετικά σημαντικό για την ανταγωνιστικότητα των επιχειρήσεων.\nΣτην εποχή της πανδημίας, η εμπειρία του πελάτη είναι πιο σημαντική από ποτέ. Όχι μόνο αναμένει άμεση παράδοση προϊόντων, αλλά επιπλέον επιθυμεί επαφή με εκπροσώπους εταιρειών που έχουν τεχνογνωσία και είναι διαθέσιμοι ανά πάσα στιγμή. Προκειμένου να επιτευχθούν αυτά, χρειάζονται αξιόπιστα και σε βάθος insights, τα οποία μπορείτε να επιτύχετε με τη χρήση ενός συστήματος ERP.\nΣε συνδυασμό με τη σωστή στρατηγική διαχείρισης δεδομένων, τα σύγχρονα ERP συστήματα παρέχουν εντυπωσιακό όγκο λεπτομερειών για κάθε πτυχή της αγοραστικής συμπεριφοράς. Εφόσον η επιχείρηση εκμεταλλεύεται τα insights που παρέχουν τα δομημένα και αδόμητα δεδομένα, θα μπορεί να προσφέρει περισσότερο προσωποποιημένο και ευέλικτο customer experience.\nΜε τους ρυθμούς που οι ψηφιακές τεχνολογίες συνεχίζουν να εξελίσσονται, το πεδίο των analytics αλλάζει ταχύτατα. Για παράδειγμα, πολλές ψηφιακές τεχνολογίες συνδυάζουν παραδοσιακού τύπου reporting και analytics με τη χρήση machine learning. Βασικό πλεονέκτημα των augmented analytics είναι η ευχρηστία τους, με την έννοια ότι δεν χρειάζεται κάποιος να είναι ειδικός για τη χρήση τους. Ακόμα ένα πλεονέκτημά τους είναι ότι είναι σε θέση να αποδώσουν οπτικοποιήσεις δεδομένων, χρησιμοποιώντας δυνατότητες δημιουργίας φυσικής γλώσσας. Αυτό καθιστά τις πλατφόρμες περισσότερο προσβάσιμες στους χρήστες ανεξαρτήτως εξειδίκευσης.\nΑκόμα και στην ιδανική περίπτωση που οι επιχειρησιακές λειτουργίες σας είναι οι ιδανικές, και πάλι θα επιθυμείτε να γίνετε ακόμα πιο παραγωγικοί και αποτελεσματικοί. Ο ψηφιακός μετασχηματισμός περιλαμβάνει αυτοματισμό, data integration και βελτίωση διεργασιών, τα οποία αναβαθμίζουν την επιχειρησιακή λειτουργία και επιτρέπουν την εξυπνότερη εργασία. Πολλά συστήματα ERP είναι σχεδιασμένα με προκαθορισμένες βέλτιστες πρακτικές προκειμένου να ελαχιστοποιηθούν οι μη αυτοματοποιημένες εργασίες και τα περιθώρια λάθους.\nΟι σύγχρονες επιχειρήσεις οφείλουν να είναι ευέλικτες προκειμένου να αντεπεξέλθουν αποτελεσματικά στις προκλήσεις που προκύπτουν. Ο ψηφιακός μετασχηματισμός επιτρέπει στις επιχειρήσεις να ανταποκρίνονται στις αλλαγές και τις συνεχώς μεταβαλλόμενες ανάγκες των πελατών τους. Το αποτέλεσμα είναι ότι δημιουργείται και μια αντίστοιχη κουλτούρα βελτίωσης με μακροπρόθεσμα οφέλη.\nΤην ίδια στιγμή, ο ψηφιακός μετασχηματισμός εκπαιδεύει τους εργαζομένους, αναβαθμίζοντας τις ικανότητές τους. Σε βάθος χρόνου, αυτό αποτελεί επένδυση για την επιχείρηση, μιας και τους προετοιμάζει προκειμένου να χρησιμοποιήσουν ακόμα περισσότερη νέα τεχνολογία, την οποία η επιχείρηση θα εκμεταλλευτεί στο άμεσο μέλλον.\n#Cloud ERP #Digital Transformation #ERP


theoplanos: Ερωτόκριτος, μιούζικαλ του Δ. Μαραμή - Εναλλακτική Σκηνή ΕΛΣ στο ΚΠΙΣΝ\nΕρωτόκριτος, μιούζικαλ του Δ. Μαραμή - Εναλλακτική Σκηνή ΕΛΣ στο ΚΠΙΣΝ\nΈνα νέο μιούζικαλ -παραγγελία της Εθνικής Λυρικής Σκηνής-, ο Ερωτόκριτος του Δημήτρη Μαραμή, θα παρουσιαστεί, σε πρώτη παρουσίαση, στην Εναλλακτική Σκηνή της Εθνικής Λυρικής Σκηνής στο Κέντρο Πολιτισμού Ίδρυμα Σταύρος Νιάρχος, στις 5, 6, 7, 12, 13, 14, 18, 19, 20, 21 Μαΐου 2017, σε μουσική διεύθυνση και λιμπρέτο του ίδιου του συνθέτη και σκηνοθεσία - χορογραφία και σκηνικό του Κωνσταντίνου Ρήγου.\nΟ Ερωτόκριτος του Δημήτρη Μαραμή, γνωστού συνθέτη του έντεχνου κυρίως τραγουδιού, είναι η πρώτη παραγγελία της Εναλλακτικής Σκηνής της ΕΛΣ στο χώρο του μιούζικαλ. Υπερβαίνοντας τα στερεότυπα του είδους, ο Ερωτόκριτος φέρνει το λεξιλόγιο του μιούζικαλ, με τις αναφορές του συνθέτη στη τζαζ και τα μπλουζ, κοντά στην κρητική μουσική παράδοση, από την οποία αντλεί μεγάλο μέρος του υλικού του. Το μιούζικαλ, το λιμπρέτο του οποίου υπογράφει ο συνθέτης, βασίζεται στο ομώνυμο έργο του Κορνάρου και κρατάει την πρωτότυπη διάλεκτο και τη δομή του αναγεννησιακού έργου. Ωστόσο, παρόλη τη χρήση του ιδιαίτερου δεκαπεντασύλλαβου του Κορνάρου, που παραπέμπει στο πρωτότυπο ιστορικό πλαίσιο, ο Ερωτόκριτος του Μαραμή δεν τοποθετείται σε συγκεκριμένο χρόνο και χώρο κι εστιάζει κυρίως στα διαχρονικά στοιχεία της ερωτικής ιστορίας του Ερωτόκριτου και της Αρετούσας, στην αρρώστια του πόθου και στις περιπέτειες των δύο νέων, μέχρι να φτάσουν στο αίσιο τέλος του γάμου τους.\nΤη σκηνοθεσία, τη χορογραφία και τα σκηνικά υπογράφει ο διακεκριμένος χορογράφος, σκηνοθέτης και εικαστικός, Κωνσταντίνος Ρήγος, δημιουργός ευρέως φάσματος και γνώστης του είδους, ο οποίος σημειώνει: "Όλο το έργο είναι ένα ψυχολογικό παζλ. Και προσπαθώ ακριβώς να υπογραμμίσω δύο στοιχεία: από τη μία το χιούμορ και την ελαφρότητα, από την άλλη το δράμα. Υπερτονίζω τον εφηβικό ενθουσιασμό στο πρώτο μέρος, το εφηβικό δράμα στο δεύτερο. Γιατί, μην το ξεχνάμε, στο πρωτότυπο κείμενο οι ήρωες είναι πολύ νεαροί: η Αρετούσα δεκατεσσάρων και ο Ερωτόκριτος μόλις δεκαοχτώ χρονών. Ο Ερωτόκριτος είναι μια μεγάλη ιστορία αγάπης, ένα επαναστατικό κείμενο για την αγάπη"\nΠρωταγωνιστούν οι νέοι τραγουδιστές που διαπρέπουν στο χώρο της έντεχνης μουσικής, Θοδωρής Βουτσικάκης, Μαρίνα Σάττι και Γκωτιέ Βελισσάρης, αλλά και οι διακεκριμένοι λυρικοί καλλιτέχνες Ιωάννα Φόρτη και Κωστής Μαυρογένης.\nΠΡΟΠΩΛΗΣΗ ΕΙΣΙΤΗΡΙΩΝ: ΤΑΜΕΙΑ ΤΗΣ ΕΛΣ ΣΤΟ ΚΠΙΣΝ - Τ. 2130885700\nΠληροφορίες για την πρόσβαση στο Stavros Niarchos Foundation Cultural Center: http://snfcc.org/you-the-snfcc/planni...\nΜε δωρεά από το Stavros Niarchos Foundation


Σάκοι μεταφοράς εξοπλισμού Πεζοπόρου τμήματος - Give and Fund Crowdfunding\nΣάκοι μεταφοράς εξοπλισμού Πεζοπόρου τμήματος\nΣύλλογος Εθελοντών Πυροσβεστών Πυθαγορείου Προστασία του Περιβάλλοντος\nΧρηματοδότηση για αγορά υλικοτεχνικού εξοπλισμού προς βοήθεια του Πεζοπόρου τμήματος δασικών πυρκαγιών του Σ.Ε.Π.Π.\nΕνισχύστε το έργο των εθελοντών μας και στηρίξτε την προσπάθεια τους για την αγορά σάκων μεταφοράς εξοπλισμού σε δασικές πυρκαγιές που θα καταστίσουν το έργο τους ευκολότερο και γρηγορότερο.\nΟ Σύλλογος Εθελοντών Πυροσβεστών Πυθαγορείου είναι ένας από τούς ιστορικότερους Συλλόγους στον τομέα της Πολιτικής Προστασίας στην Ελλάδα. Η πολύ σημαντική πορεία του ξεκίνησε στις αρχές του 1980 με την μορφή του Οικολογικού Συλλόγου και το 1990 μετονομάστηκε σε Σ.Ε.Π.Π. εισάγωντας και το πρώτο εθελοντικό πυροσβεστικό όχημα στην Ελλάδα!\nΗ συμβολή του θεωρείται ύψιστης σημασίας στην αντιμετώπιση όλων των φυσικών καταστροφών στο Νομό της Σάμου καθώς μετέχει σε όλες τις επιχειρήσεις καταστολής με καθοριστική σημασία, ενώ παράλληλα διοργανώνει δράσεις ευαισθητοποίησης των πολιτών σε θέματα προστασίας του περιβάλλοντος, συμβάλλει με προτάσεις και εκθέσεις δασοπυρόσβεσης στις αρμόδιες υπηρεσίες στον τομέα της πρόληψης, φροντίζει καθημερινά τις ευπαθείς ομάδες τις περιοχής του με παροχή βοηθείας, τρόφιμα κτλ.\nΗ συμβολή του Σ.Ε.Π.Π. στις καταστάσεις εκτάκτου ανάγκης πραγματοποιούνταν κυρίως με μηχανοκίνητα τμήματα. Καθώς όμως οι εμπειρίες και οι γνώσεις των μελών μεγάλωναν παράλληλα με τις επιχειρησιακές ανάγκες στο νησί της Σάμου, προέκυψε η ανάγκη δημιουργίας Πεζοπόρου τμήματος το οποίο επιχειρεί στα δύσβατα και δυσπρόσιτα μέρη του νησιού με ιδιαίτερη επιτυχία.\nΣτεκόμαστε λοιπόν περήφανα μπροστά σας ζητώντας την βοήθεια σας για την αγορά εξοπλισμού που θα βοηθήσει πολύ το έργο των εθελοντών δασοπυροσβεστών του πεζοπόρου τμήματος του Σ.Ε.Π.Π.\nThe Vlunteer Firefighters Club of Pythagorio is one of the most historical clubs in Greece's Civil Protection. Our important course started in the beginning of the 1980s as an Ecology Club and in 1990 it was renamed as the Volunteer Firefighters Club of Pythagorio , importing the first volunteer fire truck in Greece! It's contribution is considered as highly important in regards to the confrontation of all natural disasters that occur in the district of Samos, as it takes part in all operations being extremely determining, while at the same time it organises actions to raise the awareness of citizens towards matters of the protection of the environment. It also contributes by making proposals and reports about forest fires to the agencies responsible for their prevention, taking care of vulnerable groups of the area by providing food and any kind of help and much more The Club's contribution in instances of emergency is mainly done with its mobile units. As the experience and knowledge of our members grew in parallel with the island's operational needs, a ground unit was created which now successfully attempts in unapproachable areas of the island. We proudly stand before you ,asking for your help in buying new equipment which will greatly assist the volunteer firefighters of the ground unit during their operations.\nAverage contribution: €30,36\nIts a good thing to donate\nThank you for making it safe to be a tourist on Samos\nΑντώνης βικη Κυριαζη\n5 είπαμε αλλά βάλατε όλοι παραπάνω ..\nΓια τον Άγγελο τον ζουζουνιαρη.


Οι μεγαλύτερες κόντρες στην ιστορία της Hip Hop | Rapnroll.gr\nΤο νέο video clip του Weird με τίτλο “Σου Χάρισε’’\nΟ Ραμμένος Άσσος κυκλοφόρησε "Το Τέρας Ξύπνησε"\n2 έτη ago 4 μήνες ago\nCulture, Βιογραφίες Διεθνή Σκηνή\nby Shotgun 2 έτη ago 4 μήνες ago\n“What’s beef? Beef is when I murk you on the spot\nLabels signing anything, still searching for they Pac.” The Game – 300 Bars & Runnin’\nΣτη βιομηχανία της ραπ, οι κόντρες μεταξύ καλλιτεχνών, συγκροτημάτων και δισκογραφικών-κολοσσών διαθέτουν ένα χαρακτηριστικό γνώρισμα που τις κάνει να διαφέρουν από εκείνες της υπόλοιπης μουσικής βιομηχανίας. Και αυτό δεν είναι άλλο από το επικίνδυνο φλερτ τους με το θάνατο.\nΑπό τις αρχές της δεκαετίας του ’80 μέχρι και τα μέσα των ’00s, οι ράπερ φρόντιζαν συχνά να λύνουν τις διαφορές τους είτε στους δρόμους και τα στούντιο ηχογραφήσεων είτε με την κυκλοφορία ενός diss κομματιού τους, ικανού να καταστρέψει ολόκληρες καριέρες, περιουσίες, φιλίες και οικογένειες.\nΗ περίπτωση της απροσδόκητης διαμάχης ανάμεσα στον Tupac Shakur και τον Notorious B.I.G. που καλλιεργήθηκε κατά κόρον από τα ΜΜΕ ως έχθρα μεταξύ Ανατολικής – Δυτικής Ακτής και κατέληξε σε μια πρωτόγνωρη διπλή τραγωδία, αποτελεί το πιο ακραίο παράδειγμα στο οποίο μπορεί να φτάσει μία ανεξέλεγκτη ραπ βεντέτα.\nΔιαφορετικά, οι δύο -ή/και παραπάνω- αντιμαχόμενες πλευρές επιλέγουν συνήθως είτε το δρόμο της συμφιλίωσης είτε τη διατήρηση του «ψυχροπολεμικού» τους κλίματος, κυρίως για λόγους έπαρσης και δημοσιότητας.\nΣήμερα, οι δημόσιες αντιπαραθέσεις των ράπερ δεν θυμίζουν σε τίποτα εκείνες των προηγούμενων δεκαετιών, αφού αυτές πραγματοποιούνται μέσω τιτιβισμάτων στο Twitter, ανώριμων μιμιδίων στο Instagram ή ακόμα και σε υπερπολυτελείς εκδηλώσεις μόδας.\nΠερί τα μέσα της δεκαετίας του ’80 στο Queensbridge της Νέας Υόρκης, σχηματίστηκε από τον DJ και παραγωγό, Marley Marl, η Hip-Hop κολλεκτίβα Juice Crew, μια συλλογικότητα που αποτελούταν από μια πλειάδα new school MC’s όπως ο Big Daddy Kane, ο Kool G Rap, η Roxanne Shante, ο Biz Markie, ο Masta Ace κ.α.\nΣτα τέλη του 1985 με αρχές του 1986, κυκλοφόρησε από τον MC Shan των Juice Crew το «The Bridge», ένα τραγούδι παραγωγής Marley Marl που υπήρξε η αφορμή για να προκληθεί μια από τις πρώτες διαμάχες στην ιστορία της Hip-Hop.\nΑν και ο MC Shan δεν υποστήριξε ποτέ στο κομμάτι ότι η Hip-Hop έλκει την καταγωγή της από το Queensbridge, παρά μόνο τον τόπο γέννησης του ίδιου και της παρέας του, το συγκρότημα του Νότιου Μπρονξ, Boogie Down Productions, με επικεφαλής τον «Blastmaster» KRS-One το θεώρησε «ύβρη» και λίγους μήνες μετά πέρασε στην αντεπίθεση με το τραγούδι «South Bronx».\nΓια τους BDP, το «The Bridge» ήταν τόσο προκλητικό που ο KRS-One ανέφερε στο κομμάτι του πως αν ο MC Shan τολμούσε να πει κάτι τέτοιο στο Μπρονξ, ενδεχομένως και να μη ζούσε.\nΟι Boogie Down Productions συνέχισαν να επιτίθενται στους Juice Crew με αφορμή την προέλευση της Hip-Hop κουλτούρας, αυτή τη φορά με το κομμάτι «The Bridge is Over», λοιδορώντας χυδαία τη ράπερ της κολλεκτίβας, Roxanne Shante, η οποία νωρίτερα είχε εμπλακεί σε έναν άλλο «πόλεμο», εκείνο των «Roxanne Wars».\nΤον Αύγουστο του 1987, οι Juice Crew ανταπάντησαν στις προκλήσεις των Boogie Down Productions μέσω του MC Shan, με το ράπερ από το Queensbridge να τραγουδά το «Kill that Noise».\nΗ διαμάχη μεταξύ των δύο γκρουπ συνεχίστηκε ακόμα και μετά τον αναπάντεχο θάνατο από πυροβολισμό του DJ και παραγωγού των BDP, Scott La Rock. Η έριδα μεταξύ των δύο σχημάτων που έμεινε στην ιστορία ως «The Bridge Wars» έληξε επίσημα το 2007, όταν KRS-One και Marley Marl αποφάσισαν να «χτίσουν γέφυρες» κυκλοφορώντας το συλλογικό άλμπουμ «Hip Hop Lives».\nΚατά τη διάρκεια των «Bridge Wars», η Hip-Hop σκηνή της Νέας Υόρκης γνώρισε μια ακόμη «εμφύλια» διαμάχη: αυτή ανάμεσα στο ιστορικό μέλος των Treacherous Three, Kool Moe Dee, και τον πρωτοεμφανιζόμενο ράπερ, LL Cool J.\nΌλα ξεκίνησαν όταν ο βετεράνος ράπερ από το Μανχάταν μαζί με τον MC Shan υποστήριξαν πως ο νεοφανής ράπερ από το Κουίνς «έκλεψε» το στυλ τους, με τον Moe Dee να τον κατηγορεί ακόμη για έλλειψη σεβασμού και ασέβεια απέναντι σε πρωτοπόρους της ραπ όπως ο Melle Mel και ο Grandmaster Caz.\nΩς απάντηση στην «αλαζονεία» του LL Cool J, ο Kool Moe Dee κυκλοφόρησε το Νοέμβριο του 1987 το δεύτερο προσωπικό του άλμπουμ με τίτλο «How Ya Like Me Now» στο εξώφυλλο του οποίου διακρινόταν ένα Jeep Wrangler να συνθλίβει μια κόκκινη Kangol τραγιάσκα, σήμα-κατατεθέν του LL Cool J. Το ομώνυμο τραγούδι του δίσκου, αν και δεν περιείχε ευθείες βολές κατά του νεαρού ράπερ, υπήρξε το πρώτο diss της νεοαναδυόμενης μεταξύ τους κόντρας.\nΔύο χρόνια αργότερα, ο LL Cool J ανταπάντησε με το diss «Jack the Ripper» ενσαρκώνοντας μουσικά τον κατά συρροή δολοφόνο Τζακ τον Αντεροβγάλτη και αποκαλώντας τον Kool Moe Dee «ξοφλημένο». Το συγκεκριμένο diss ήταν ένας έμμεσος τρόπος προκειμένου ο ράπερ να μειώσει τον αντίπαλό του «φωτογραφίζοντάς» τον ως πόρνη.\nΌπως ήταν αναμενόμενο, η απάντηση του Kool Moe Dee ήταν άμεση. Με ένα μεστό up-tempo diss-track, το «Let’s Go», το μέλος των Treacherous Three κατσάδιαζε επί 20 συνεχόμενα δευτερόλεπτα τον LL Cool J με μια σειρά αρνητικών παρηχήσεων που ξεκινούσαν από το γράμμα «L», υπενθυμίζοντάς του ποιος είναι ο απόλυτος κυρίαρχος του παιχνιδιού.\nΤο 1990 ακολούθησε η απάντηση του LL Cool J με το «To Da Break of Dawn», βάζοντας ακόμη στο στόχαστρο τον MC Hammer και τον Ice-T. Όμως, το diss που έμεινε στην ιστορία και για πολλούς ανέδειξε νικητή ήταν το θρυλικό «Mama Said Knock You Out» που κυκλοφόρησε την ίδια χρονιά, με τον LL Cool J να αφήνει για λίγο στην άκρη τις soft μπαλάντες του και να εξαπολύει έναν ασύλληπτο λυρικό βομβαρδισμό με ύφος πραγματικού πυγμάχου.\nΤον κύκλο των diss έκλεισε ένα χρόνο αργότερα ο Kool Moe Dee με το κομμάτι «Death Blow», στο οποίο επιτέθηκε ξανά στον LL Cool J με παρηχήσεις ανάλογες του προηγούμενου diss του. Όσο για την έκβαση της μεταξύ τους κόντρας, και οι δύο ράπερ εξακολουθούν να επιμένουν ότι κέρδισαν τη μάχη.\nΉταν Δεκέμβρης του 1989, όταν το «πιο επικίνδυνο συγκρότημα στον κόσμο» βρέθηκε στα πρόθυρα της διάλυσης μετά την αιφνίδια αποχώρηση ενός από τα βασικότερα μέλη του, του Ice Cube.\nΠαρά την τεράστια επιτυχία που σημείωσε το πρώτο τους άλμπουμ «Straight Outta Compton», ο Ice Cube επέλεξε να εγκαταλείψει το γκρουπ κατηγορώντας τα υπόλοιπα μέλη και το μάνατζέρ τους, Jerry Heller, για άνιση μεταχείριση και κατανομή των κερδών.\nΈτσι, η θρυλική μπάντα του Compton που είχε αναγκάσει μέχρι και το FBI να στείλει επιστολή διαμαρτυρίας στη δισκογραφική της εταιρεία «Ruthless Records» λόγω των «βίαιων» μηνυμάτων που προωθούσε στην αμερικανική κοινωνία αποτελούταν πλέον από τέσσερα μέλη: τον Dr. Dre, τον Eazy-E, τον MC Ren και τον DJ Yella.\nΤον Αύγουστο του 1990, οι N.W.A. κυκλοφόρησαν το EP «100 Miles and Runnin» προκειμένου να βλάψουν το πρώην μέλος τους. Στο ομώνυμο diss του EP αλλά και στο κομμάτι «Real Niggaz», το συγκρότημα κατηγόρησε τον Ice Cube για προδοσία και δειλία αμφισβητώντας ρητά την αυθεντικότητά του.\nΤέσσερις μήνες αργότερα, ο Ice Cube απάντησε με το πρώτο και μοναδικό EP στην καριέρα του, το «Kill at Will», όπου αναφερόταν με χλευαστικό τρόπο στο συγκρότημα του Compton.\nΤο Μάιο του 1991, οι N.W.A. πέρασαν στην αντεπίθεση με την κυκλοφορία του δεύτερου και τελευταίου τους άλμπουμ «Real Niggaz 4 Life». Όμως, το κορυφαίο diss όλων των εποχών γράφτηκε από τον Ice Cube.\nΣτο πεντάλεπτο diss «No Vaseline» που κυκλοφόρησε τον Οκτώβριο του 1991, ο ράπερ διέσυρε όλο το δυναμικό του συγκροτήματος, κατηγορώντας μεταξύ άλλων τον Eazy-E για την παρουσία του στο δείπνο του στενού κύκλου των Ρεπουμπλικανών υπό τον Τζορτζ Μπους τον πρεσβύτερο.\nΩστόσο, ο χαρακτηρισμός «Εβραίος» για το μάνατζερ, Jerry Heller, θεωρήθηκε ρατσιστικός με αποτέλεσμα να γίνει αντικείμενο συζήτησης από την εβραϊκή μη κυβερνητική οργάνωση ανθρωπίνων δικαιωμάτων του Λος Άντζελες «Simon Wiesenthal Center».\nΤο συγκρότημα είχε πια διαλυθεί με τα περισσότερα μέλη του να ακολουθούν διαφορετικούς δρόμους. Μερικοί από αυτούς, όπως ο Ice Cube, ο Dr. Dre, και ο MC Ren επανενώθηκαν αργότερα μόνο για κάποια single ή soundtrack κινηματογραφικών ταινιών όπως στο κομμάτι «Chin Check» (1999).\nΗ επίσημη επανένωσή τους έγινε το 2015 στην προβολή της επιτυχημένης κινηματογραφικής ταινίας «Straight Outta Compton».\nΈτος 1999. Κατά τη διάρκεια γυρισμάτων ενός βίντεο κλιπ σε μια από τις φτωχογειτονιές του Κουίνς της Νέας Υόρκης, ο Ja Rule έπεφτε θύμα ληστείας υπό την απειλή όπλου. Δράστης της επίθεσης που αποτέλεσε τη θρυαλλίδα ενός από τα μακροβιότερα beef στην ιστορία της Hip-Hop, ήταν ένας άγνωστος φίλος του 50 Cent, ονόματι Brown.\nΣτη βιογραφία του «From Pieces to Weight», ο 50 Cent ανέφερε ότι λίγες βδομάδες μετά το συμβάν, ο Ja Rule τον συνάντησε εξαγριωμένος σε ένα κλαμπ όπου βρισκόταν μαζί με το φίλο του και δράστη της επίθεσης. Ο Ja Rule όμως, μολονότι επιβεβαίωσε το γεγονός της ληστείας, αρνήθηκε τους παραπάνω ισχυρισμούς του ράπερ υποστηρίζοντας ότι η μεταξύ τους έχθρα ξεκίνησε όταν η παρέα της δισκογραφικής του εταιρείας «Murder Inc.» είχε σνομπάρει τον «Fifty» κατά τη διάρκεια γυρισμάτων του βίντεο κλιπ του Rule, «Murda 4 Life».\nΤην ίδια χρονιά, ο 50 Cent κυκλοφόρησε το «Life’s on the Line», ένα single diss από το ακυκλοφόρητο άλμπουμ του «Power of the Dollar» στο οποίο χλεύαζε έμμεσα τόσο τον Ja Rule όσο και τη δισκογραφική του με το χαρακτηριστικό στίχο «Murda».\nΛίγο αργότερα, κατά τη διάρκεια προγραμματισμένης τους εμφάνισης σε νυχτερινό κέντρο στην Ατλάντα, οι δύο ράπερ πιάστηκαν στα χέρια με αποτέλεσμα να σπάσουν τις αλυσίδες τους. Ένα μέλος της ομάδας του «Fifty» που βρήκε το σπασμένο μενταγιόν του Ja Rule λέγεται ότι ήρθε σε συμφωνία με το ράπερ προκειμένου να του το ανταλλάξει με ένα ρολόι Movado. Ο Ja Rule όμως αρνήθηκε κατηγορηματικά και αυτόν τον ισχυρισμό.\nΗ κόντρα ανάμεσα στους δύο ράπερ κορυφώθηκε το Μάρτιο του 2000, όταν κατά τη διάρκεια ηχογράφησής του στο στούντιο «Hit Factory» της Νέας Υόρκης, ο 50 Cent μαχαιρώθηκε από την παρέα του Ja Rule. Η πράξη αυτή οδήγησε στη σύλληψη τόσο του Ja Rule όσο και του ράπερ της «Murder Inc.», Black Child, ο οποίος για να δικαιολογηθεί ισχυρίστηκε ότι βρισκόταν σε «αυτοάμυνα».\nΔύο χρόνια μετά το διαπληκτισμό στο «Hit Factory», ο συνιδρυτής της «Murder Inc.» και παραγωγός, Irv Gotti, υποστήριξε ότι ο 50 Cent ζήτησε ασφαλιστικά μέτρα εναντίον εκείνου και του Ja Rule, κάτι που αποδείχθηκε ψευδές.\nΠαρά τις αβάσιμες εναντίον του κατηγορίες, ο 50 Cent δεν ήθελε να τον αποκαλούν «καρφί». Έτσι λοιπόν, πέρασε στην αντεπίθεση κάνοντας αρκετά diss στη δισκογραφική του Ja Rule με χαρακτηριστικότερο το «I Smell Pussy», ενώ το Φεβρουάριο του 2003 κυκλοφόρησε το πρώτο στούντιο άλμπουμ του «Get Rich or Die Trying». Ένα από τα κομμάτια που αμφισβητούσαν την αυθεντικότητα και αξιοπιστία του Ja Rule και της «Murder Inc.» ήταν το «Back Down».\nΗ απάντηση του Ja Rule ήταν άμεση. Μόλις δύο μήνες μετά, ο ράπερ από το Κουίνς επέστρεψε με ένα από τα πιο ασεβή diss στην ιστορία της Hip-Hop, το «Loose Change», βάζοντας στο στόχαστρο τον 50 Cent, τους G-Unit, τον Busta Rhymes, τον Dr. Dre, τον Eminem και τη γυναίκα του.\nΟ Ja Rule προέβη σε χυδαίους και σεξιστικούς χαρακτηρισμούς αποκαλώντας τον 50 Cent «ρουφιάνο», τον Dr. Dre «αδερφή», τον Eminem «παρενδυτικό» και τη γυναίκα του Marshall «πόρνη». Μια βδομάδα αργότερα, 50 Cent, Eminem, και Busta Rhymes απάντησαν με το πεντάλεπτο diss «Hail Mary», δίνοντας τη «χαριστική βολή» στον Ja Rule.\nΔέκα χρόνια μετά, σε συνέντευξή του στο ραδιοφωνικό σταθμό «Hot 97», ο Ja Rule ομολόγησε την ήττα του δηλώνοντας ότι «έχασε τον πόλεμο» ενώ δύο μήνες αργότερα, οι δύο ράπερ συναντήθηκαν τυχαία στην ίδια πτήση και τον ίδιο διάδρομο.\nΚι ενώ όλα έδειχναν ότι η μεταξύ τους διαμάχη έλαβε οριστικό τέλος, οι δύο ράπερ άρχισαν να επιδίδονται αυτή τη φορά σε διαδοχικές επιθέσεις μέσω Twitter και Instagram. Σε μια από αυτές, ο 50 Cent υποστήριξε ότι αγόρασε 200 εισιτήρια των 15 δολαρίων για τη συναυλία του ράπερ στο Λας Βέγκας προκειμένου να ανεβάσει φωτογραφία με τον ίδιο να κάθεται μπροστά σε 200 κενές θέσεις.\nΗ δημοσίευση κοινοποιήθηκε από το χρήστη 50 Cent (@50cent)\nΣήμερα, αν και οι μεταξύ τους επιθέσεις έχουν ελαττωθεί – κυρίως λόγω αδιαφορίας – δεν σημαίνει ότι η κόντρα τους ανήκει πια στο παρελθόν. Άλλωστε, όπως ο ίδιος ο 50 Cent είχε δηλώσει απαντώντας σε σχετικό σχόλιο του Ja Rule: «… μπορεί να υπάρξει ένα διάλειμμα, αλλά θα τελειώσει μόνο μέχρι κάποιος από τους δύο φύγει από τη ζωή».\nCypress Hill vs. Westside Connection\nΜια από τις πιο άγνωστες κόντρες στην ιστορία της Hip-Hop ήταν αυτή ανάμεσα στους Cypress Hill και τους Westside Connection, δύο συγκροτήματα που μέχρι το ξέσπασμα της διαμάχης τους δεν είχαν τίποτα να χωρίσουν.\nΤόσο ο B-Real όσο και ο Ice Cube διατηρούσαν πολύ καλές σχέσεις τρέφοντας μεγάλο θαυμασμό ο ένας στον άλλον. Κατά τα μέσα της δεκαετίας του ’90, το πρώην μέλος των N.W.A. ήταν ο βασικός παραγωγός και πρωταγωνιστής της κινηματογραφικής ταινίας «Friday». Στην ταινία είχε προταθεί να συμμετάσχει και ο λατινοαμερικανός ράπερ των Cypress Hill αλλά εξαιτίας επαγγελματικών υποχρεώσεων δεν κατάφερε να συμπεριληφθεί στο cast.\nΟ frontman του rap rock συγκροτήματος δεν ήθελε σε καμία περίπτωση να δυσαρεστήσει τον Ice Cube. Γι’ αυτό, του πρότεινε να εντάξει στο soundtrack άλμπουμ της ταινίας του κάποιο από τα κομμάτια του νέου ακυκλοφόρητου άλμπουμ τους «Cypress Hill III: Temples of Boom». Ο ράπερ δεν αρνήθηκε τη φιλική πρόταση του B-Real και έτσι μια μέρα, βρέθηκε στο στούντιο όπου το συγκρότημα θα ηχογραφούσε τα κομμάτια του καινούργιου του άλμπουμ.\nΤο τραγούδι που τελικά επιλέχθηκε να πλαισιώσει το soundtrack άλμπουμ του «Friday» ήταν το «Roll It Up, Light It Up, Smoke It Up», ένα κομμάτι που γράφτηκε αποκλειστικά για τις ανάγκες της ταινίας και δεν συμπεριλήφθηκε στο «Temples of Doom».\nΚατά τη διάρκεια των ηχογραφήσεων όμως, ο Ice Cube είχε εντυπωσιαστεί ιδιαίτερα από ένα άλλο κομμάτι των Cypress Hill, το «Throw Your Set in the Air». Τότε ο ράπερ, αποφάσισε εν αγνοία του συγκροτήματος να «κλέψει» το ρεφρέν του τραγουδιού («Throw ya set in the air/ Wave it around like ya just don’t care») εντάσσοντάς το ελαφρώς τροποποιημένο στο επίσημο soundtrack της ταινίας («Throw your neighbourhood in the air/ If you don’t care»). Η κίνησή του δεν έμεινε ασυγχώρητη.\nΈξι μήνες μετά την κυκλοφορία της ταινίας, τον Οκτώβριο του 1995, οι Cypress Hill κυκλοφόρησαν το diss «No Rest for the Wicked». Με στίχους που παρέπεμπαν σε παλαιότερα κομμάτια του ράπερ από το Λος Άντζελες, το συγκρότημα τον κατηγορούσε ως ψεύτη, υποκριτή και ανάξιο εμπιστοσύνης.\nΑκριβώς ένα χρόνο αργότερα, κυκλοφόρησε το πρώτο άλμπουμ των Westside Connection, ένα West Coast υπερσυγκρότημα αποτελούμενο από τους Ice Cube, WC και Mack 10. Στο άλμπουμ περιλαμβάνονταν αρκετά diss εναντίον των Cypress Hill. Το πιο γνωστό ήταν το «King of the Hill» στο οποίο οι Westside Connection χλεύαζαν τον B-Real και τον Sen Dog για τις επιτηδευμένες φωνητικές τους ικανότητες ενώ στο «Cross ‘Em Out and Put a ‘K» τους παρομοίαζαν με «πόρνες του Χόλιγουντ».\nΗ κόντρα ανάμεσα στα δύο συγκροτήματα της Καλιφόρνια έληξε σε λιγότερο από ένα χρόνο, όταν B-Real και Ice Cube αποφάσισαν να συμμετάσχουν μαζί με τον KRS-One και τον Peter Gunz στο single του θρύλου του ΝΒΑ, Shaquille O’ Neal, «Men of Steel».\nΟκτώ χρόνια μετά, οι δύο ράπερ συμμετείχαν σε ένα ακόμη single, αυτή τη φορά μαζί με τον Warren G και τον Snoop Dogg, αποδεικνύοντας ότι το μεταξύ τους beef δεν ήταν τίποτα παραπάνω από μια σύντομη παρένθεση.\nΑν υπάρχει ένας ράπερ που έχει αγαπηθεί αλλά και συγχρόνως μισηθεί όσο κανείς στην παγκόσμια μουσική βιομηχανία, αυτός δεν είναι άλλος από τον Eminem.\nΑπό τον Canibus, τον Everlast και τους Insane Clown Posse μέχρι τον Moby, τον Nick Cannon και την Mariah Carey, ο Eminem έχει εμπλακεί σε αναρίθμητες διαμάχες κατέχοντας ίσως το ρεκόρ με τις περισσότερες έριδες από οποιονδήποτε άλλον καλλιτέχνη. Από όλες αυτές τις φιλονικίες ωστόσο, καμία δεν ήταν τόσο προσωπική όσο εκείνη με το ράπερ και συνεκδότη του Hip-Hop περιοδικού «The Source», Ray Benzino.\nΗ κάποτε φιλική μεταξύ τους σχέση (σ.σ. ο Eminem ήταν ο πρώτος λευκός ράπερ που εμφανίστηκε στο εξώφυλλο του περιοδικού) μετατράπηκε ξαφνικά σε εχθρική, όταν ο Benzino βαθμολόγησε το τρίτο άλμπουμ του Em «The Marshall Mathers LP» με 2/5. Μολονότι η αξιολόγηση του Benzino εξόργισε υπερβολικά τον Eminem, ο τελευταίος αρκέστηκε να εκφράσει μονάχα τη δυσαρέσκειά του.\nΤο 2003, ο άλλοτε κρυφός συνιδιοκτήτης του «The Source» έκανε το λάθος να προβεί στην κυκλοφορία του diss «Pull Your Skirt Up» παρομοιάζοντας τον Eminem με τον Vanilla Ice ενώ προχώρησε και στη δημοσίευση ενός παλιού demo του Em με τίτλο «Foolish Pride», στο οποίο ο μόλις 15χρονος Marshall αναφερόταν υποτιμητικά στις μαύρες γυναίκες. Όμως, οι δύο αυτές ενέργειες ήταν η ταφόπλακα στην καριέρα του ίδιου του ράπερ-εκδότη.\nΜετά από τις εις βάρος του επιθέσεις, ο Eminem έπρεπε να απαντήσει άμεσα και το έκανε κυκλοφορώντας το diss «Nail in the Coffin», ένα κομμάτι που σε συνδυασμό με το δεύτερο diss «The Sauce», αφάνισε τον Benzino από το Hip-Hop χάρτη με συνοπτικές διαδικασίες.\nΠαρά τις μετέπειτα προσπάθειες του εκδότη να αποδομήσει τον Eminem με την κατηγορία του «ραπ Χίτλερ» ή ακόμα και να απειλήσει δημόσια την κόρη του, Χέιλι, ο Benzino είχε υπογράψει την καταδίκη του αφού το 2005 η διεύθυνση του δυσφημισμένου πια περιοδικού αποφάσισε τη λύση της συνεργασίας τους.\nΌλα ξεκίνησαν το 1996, όταν ο πρωτοεμφανιζόμενος τότε ράπερ, Jay-Z, είχε προτείνει σε έναν από τους πιο ανερχόμενους MC’s εκείνης της εποχής, τον Nas, να εμφανιστεί ως guest στο πρώτο του άλμπουμ «Reasonable Doubt». Για δικούς του άγνωστους λόγους, ο Nas δεν παρευρέθηκε ποτέ στο στούντιο για την ηχογράφηση του verse του, με αποτέλεσμα να μην συμπεριληφθεί στο άλμπουμ. Η αδικαιολόγητη συμπεριφορά του ράπερ από το Μπρούκλιν έδωσε την αφορμή στον Jay-Z να του παίξει ένα πολύ βρόμικο παιχνίδι.\nΜε τη βοήθεια του παραγωγού Ski Beatz, ο νεοϋορκέζος ράπερ χρησιμοποίησε στο κομμάτι του «Dead Presidents II» (σ.σ. όρος που στη Hip-Hop αργκό σημαίνει «δολάρια») ένα μικρό απόσπασμα από το «The World is Yours» του Nas με σκοπό να αμαυρώσει το όνομα και τη φήμη του. Έτσι, οι αρχικοί στίχοι του Nas που δεν εξέφραζαν την ελπίδα του να βρεθεί κάποιος πρόεδρος να τον εκπροσωπήσει αλλά να ξεφύγει από τη φτωχή ζωή των γκέτο και να γίνει κάποια στιγμή ευκατάστατος, διαστρεβλώθηκαν σκόπιμα προκειμένου να δοθεί η εντύπωση ότι η μοναδική αγάπη και ο αυτοσκοπός του είναι το χρήμα.\nΈνα μήνα μετά την κυκλοφορία του κομματιού, τον Ιούλιο του ίδιου έτους, ο Nas κυκλοφόρησε τη δεύτερη δισκογραφική του δουλειά με τίτλο «It Was Written», όπου στο τραγούδι του «The Message» έκανε μια έμμεση αναφορά στον Jay-Z για το πάθος του με τα Lexus. Αν και ο ίδιος σε συνέντευξή του δήλωσε ότι εμπνεύστηκε τον στίχο από τον Jay-Z χωρίς να έχει την πρόθεση να τον βλάψει, πολλοί θεώρησαν ότι η αναφορά του ήταν μια υποσυνείδητη «βολή» εναντίον του.\nΤο 1997, ο Jay-Z χρησιμοποίησε για ακόμα μια φορά ένα δείγμα από τη φωνή του Nas στο τραγούδι του «Rap Game/Crack Game». Το κομμάτι που θεωρήθηκε το πρώτο «χτύπημα» κατά του Nas ήταν το «Where I’m From» ενώ μετά το θάνατο του Biggie, ο Jay-Z δε δίστασε στο τραγούδι του «The City is Mine» να αυτοανακηρυχθεί ως ο μοναδικός κάτοχος του θρόνου της Νέας Υόρκης.\nΤην κόντρα μεταξύ Jay-Z και Nas, πυροδότησε με τα τραγούδια του και ο προστατευόμενος ράπερ του Jay-Z, Memphis Bleek, με τον Nas να του ανταπαντά στο «Nastradamus» πως αν επιδιώκει καβγά, θα μπορούσε κάλλιστα να τον σκοτώσει με συνοπτικές διαδικασίες.\nΗ διαμάχη των δύο κυρίαρχων ράπερ της Νέας Υόρκης όμως κορυφώθηκε το 2001, όταν κατά τη διάρκεια του ετήσιου φεστιβάλ «Summer Jam», ο Jay-Z σόκαρε το κοινό με τις 32 πρώτες μπάρες του άγνωστου ακόμα κομματιού του «Takeover». Ο Jay δεν επιτέθηκε μόνο στον Nas χαρακτηρίζοντάς τον «ξεπερασμένο» ράπερ που «βγάζει ένα καυτό άλμπουμ κάθε δέκα χρόνια» αλλά διέσυρε και τον Prodigy των Mobb Deep τον οποίο αποκάλεσε «μπαλαρίνα» παρουσιάζοντας παλιές παιδικές του φωτογραφίες ως χορευτή.\nΟ Nas ήταν αποφασισμένος να μην αφήσει αυτή την πρόκληση αναπάντητη. Μόλις λίγους μήνες αργότερα, ο 28χρονος τότε ράπερ από το Μπρούκλιν κυκλοφόρησε το πέμπτο του άλμπουμ «Stillmatic», γράφοντας ένα από τα καλύτερα κομμάτια της καριέρας του.\nΣτο «Ether», ο Nas αποκάλεσε τον Jay-Z «άσχημο» και «μισογύνη» που αντέγραφε το στυλ του Biggie υπενθυμίζοντάς του ότι υπήρχε στη ραπ σκηνή πολύ πριν εμφανιστεί εκείνος. Πριν από το «Ether», είχε προηγηθεί και ένα άλλο diss διάρκειας 2 λεπτών, το «Stillmatic [Intro]/H to the Omo», με μουσικό δείγμα από το «Paid in Full» των Eric B. και Rakim, στο οποίο ο Nas τον κατηγορούσε ως «ψεύτη» και «υποκριτή».\nΜέχρι τη λήξη της μεταξύ τους κόντρας είχαν προστεθεί δύο ακόμη diss: το «Supa Ugly» του Jay-Z – ένα diss πέντε λεπτών με δείγματα από το «Got Ur Self A Gun» του Nas και το «Bad Intensions» του Dr. Dre, για τους στίχους του οποίου μάλιστα απολογήθηκε στη μητέρα και τις θαυμάστριές του – και το «Last Real Nigga Alive» του Nas – ένα επίσης πεντάλεπτο diss στο οποίο αποκαλούσε το νεοϋορκέζο ράπερ και μετέπειτα επιχειρηματία ως «υποσημείωση» στην ιστορία της Hip-Hop.\nΟι δύο ράπερ έδωσαν οριστικό τέλος στη μεταξύ τους κόντρα το 2005, όταν κατά τη διάρκεια της συναυλίας του Jay-Z στο Νιου Τζέρσεϊ «I Declare War», κήρυξαν ειρήνη τραγουδώντας από κοινού στην σκηνή το «Dead Presidents II».\nΈνα χρόνο μετά, ο Nas υπέγραψε συμβόλαιο με την Def Jam Recordings, πρόεδρος της οποίας ήταν ο Jay-Z. Η φιλία τους πια είχε επισημοποιηθεί.\nTupac Shakur vs. Notorious B.I.G.\nΗ ιστορία μιας κόντρας που αν δεν ήταν αληθινή θα έμοιαζε με αστυνομικό μυθιστόρημα. Οι δύο θρύλοι της ραπ συναντήθηκαν για πρώτη φορά το 1993 στο Λος Άντζελες, όταν κατά τη διάρκεια ενός επαγγελματικού του ταξιδιού, ο Biggie ζήτησε από έναν έμπορο ναρκωτικών της πόλης να τον γνωρίσει στον Tupac ο οποίος και τον φιλοξένησε στο σπίτι του χαρίζοντάς του ένα μπουκάλι Hennessy. Από τότε, οι δυο τους έγιναν αχώριστοι φίλοι.\nΟ Tupac φιλοξενούσε συχνά πυκνά το ράπερ από το Μπρούκλιν όποτε εκείνος επισκεπτόταν την Καλιφόρνια ενώ όταν πήγαινε στη Νέα Υόρκη περνούσε από τη γειτονιά του Biggie με τη λευκή του λιμουζίνα για να παίξουν ζάρια με τους ντόπιους. Πολλοί νεαροί ράπερ, μεταξύ αυτών και ο Biggie, τον θεωρούσαν μέντορά τους και συγκεντρώνονταν έξω από τα ξενοδοχεία όπου διέμενε για να πάρουν τις συμβουλές τους. Ο Biggie έχαιρε ιδιαίτερης εκτίμησης από τον Tupac σε βαθμό που του επέτρεπε να παίρνει μέρος στις δικές του συναυλίες.\nΠριν ακόμη κυκλοφορήσει το πρώτο του άλμπουμ «Ready to Die», ο νεαρός ράπερ φοβόταν πως η δισκογραφική του εταιρεία «Bad Boy», ιδιοκτησίας Puff Daddy, δεν προχωρούσε γρήγορα την κυκλοφορία του, με αποτέλεσμα μια μέρα να ζητήσει από τον Tupac να γίνει ο μάνατζέρ του. Εκείνος όμως, αρνήθηκε συμβουλεύοντάς τον να μείνει με τον Diddy.\nΤην εποχή που ο Tupac γύριζε στη Νέα Υόρκη την ταινία «Above the Rim» γνώρισε τον Jacques «Haitian Jack» Agnant, ένα διαβόητο στέλεχος της ραπ βιομηχανίας που θα τον έφερνε σε επαφή με την «αφρόκρεμα» της showbiz. Ο Biggie όμως, που βρισκόταν στους κύκλους του, είχε προειδοποιήσει το ράπερ να μείνει μακριά του.\nΣτα τέλη του 1993, ο Tupac καταδικάστηκε σε έξι χρόνια φυλάκιση για βιασμό και κακοποίηση της 19χρονης, Ayanna Jackson. Ο ίδιος ισχυρίστηκε ότι δεν συμμετείχε και πως ένοχοι ήταν ο «Haitian Jack» μαζί με κάποιους άλλους συνεργάτες του. Σε δηλώσεις του στο δίκτυο «New York Daily News» υποστήριξε ότι έπεσε θύμα του «Jack».\nΤο Νοέμβριο του 1994, ο Tupac βρέθηκε στο στούντιο «Quad Recording» της Νέας Υόρκης. Μερικούς ορόφους πιο πάνω βρισκόταν ο Biggie. Όταν έφτασε εκεί με τους τρεις συνεργάτες του, αντίκρισε τρεις άνδρες με στρατιωτική περιβολή που άρχισαν να πυροβολούν και να ληστεύουν τα κοσμήματά του. Ο ράπερ, προσποιούμενος το νεκρό, σώθηκε παρά τις πέντε σφαίρες που δέχθηκε. Αργότερα, ο Tupac κατηγόρησε τον Biggie για ηθική αυτουργία και αχαριστία.\nΛίγους μήνες μετά, ο Notorious B.I.G. κυκλοφόρησε το single «Who Shot Ya?» αναφέροντας μάλιστα και το όπλο που χρησιμοποιήθηκε εναντίον του 2Pac, ένα Glock 9 χιλιοστών. Αν και το κομμάτι είχε ηχογραφηθεί πολύ πριν την επίθεση, ο ράπερ υποψιάστηκε ότι ο μέχρι πρότινος φίλος του βρισκόταν πίσω από το συμβάν. Ο άτυπος πόλεμος των συμμοριών μεταξύ Ανατολικής και Δυτικής Ακτής είχε μόλις ξεκινήσει.\nΟ Tupac παρέμεινε στις φυλακές υψίστης ασφαλείας του σωφρονιστικού ιδρύματος Clinton μόνο για οκτώ μήνες, αφού ο επιχειρηματίας και μουσικός παραγωγός της «Death Row», Suge Knight, πλήρωσε εγγύηση 1,4 εκ. δολαρίων για την αποφυλάκιση του ράπερ ζητώντας παράλληλα να υπογράψει συμβόλαιο με τη δισκογραφική του.\nΤο καλοκαίρι του 1995, στα ετήσια βραβεία του περιοδικού «The Source» στο MSG της Νέας Υόρκης, ο Suge Knight αφότου παρέλαβε το βραβείο καλύτερου soundtrack για την ταινία «Above the Rim», πήρε το μικρόφωνο και άφησε υπαινιγμούς προς τη δισκογραφική του Biggie και τον P. Diddy.\nΌσο περνούσε ο καιρός, ο Tupac ζητούσε απεγνωσμένα να εκδικηθεί τον Biggie και την παρέα του. Λίγο αργότερα, η επιθυμία του έγινε πραγματικότητα. Τον Ιούνιο του 1996, ο «πολυπλατινένιος» ράπερ κυκλοφόρησε το diss «Hit ‘Em Up» στο οποίο αφού πρώτα κατσάδιασε τον Notorious και την «κλίκα» του, υποστήριξε ότι συνευρέθηκε με τη σύζυγό του και τραγουδίστρια της R&B, Faith Evans.\nΤρεις μήνες μετά, στις 7 Σεπτεμβρίου 1996, ο Tupac έπεσε νεκρός από τέσσερις σφαίρες μέσα στο αυτοκίνητο που οδηγούσε ο Suge Knight. Από εκείνη την στιγμή και μετά, οι θεωρίες συνωμοσίας άρχισαν να οργιάζουν. Μια έρευνα του δημοσιογράφου των «Los Angeles Times», Chuck Philips, υποστήριζε ότι ο Biggie πλήρωσε 1 εκ. δολάρια την καλιφορνέζικη συμμορία Crips για να δολοφονήσουν τον Shakur.\nΈξι μήνες αργότερα, τον Μάρτιο του 1997, κυκλοφόρησε το δεύτερο και τελευταίο άλμπουμ του Biggie με τίτλο «Life After Death» στο οποίο συμπεριλαμβανόταν το diss «Long Kiss Goodnight».\nΛίγες μέρες πριν, ο ράπερ έπεφτε νεκρός μέσα στο αυτοκίνητό του. Πάλι άγνωστοι πυροβόλησαν και πάλι δεν συνελήφθη κανείς.\n50 cent, beef, Benzino, Boogie Down Productions, Cypress hill, Eminem, hiphop, ice cube, Ja Rule, Jay-Z, Juice Crew, Kool Moe Dee, krs one, LL Cool J, MC Shan, N.W.A., NAS, notorious B.I.G., Rapnroll Hip Hop History Attachments, Tupac, Westside Connection, Διεθνής σκηνή, κόντρες


ΕΣΩΤΕΡΙΚΟΣ ΚΑΝΟΝΙΣΜΟΣ – Α.Ο. ΛΑΥΡΑ ΑΡΓΥΡΟΥΠΟΛΗΣ\nΟλυμπίας 11, Αργυρούπολη 16451\n21 1216 4804\nΜε τον παρόντα Εσωτερικό Κανονισμό ρυθμίζονται τα θέματα που αφορούν τις σχέσεις των εκπαιδευόμενων ποδοσφαιριστών (αθλητών) και των κηδεμόνων / γονέων της Ακαδημίας Ποδοσφαίρου «Α.Ο. «ΛΑΥΡΑ» ΑΡΓΥΡΟΥΠΟΛΗΣ» με τη Διοίκηση της Ακαδημίας Ποδοσφαίρου τμήματος εκπαιδευομένων ποδοσφαιριστών.\nΗ Διοίκηση της Ακαδημίας Ποδοσφαίρου έχει την διοικητική ευθύνη λειτουργίας των τμημάτων υποδομής της Ακαδημίας.\nΌλοι οι εκπαιδευόμενοι ποδοσφαιριστές που ανήκουν στα τμήματα υποδομών, οφείλουν τον απαραίτητο σεβασμό προς τα μέλη του Δ.Σ., της Ακαδημίας Ποδοσφαίρου «Α.Ο. «ΛΑΥΡΑ» ΑΡΓΥΡΟΥΠΟΛΗΣ», τους προπονητές, το βοηθητικό προσωπικό, τους συναθλητές, τους διαιτητές, τους αντιπάλους και τους φιλάθλους. Οφείλουν να επιδεικνύουν την απαραίτητη ευσυνειδησία, υπευθυνότητα, υπακοή στις εντολές της διεύθυνσης του τμήματος και της τεχνικής ηγεσίας.\nΝα συμμετέχουν σε όλες τις προπονήσεις σύμφωνα με το πρόγραμμα που καταρτίζει ο προπονητής και να λαμβάνουν μέρος υποχρεωτικά σε οποιοδήποτε φιλικό ή επίσημο αγώνα, εφ’ όσον κληθούν από τον προπονητή.\nΝα προσέρχονται στις προγραμματισμένες ή έκτακτες προπονήσεις τουλάχιστον δεκαπέντε λεπτά (15′ ) πριν την καθορισμένη ώρα.\nΝα φέρουν κατά τις προπονήσεις, τους φιλικούς και επίσημους αγώνες, το αθλητικό υλικό που τους διανεμήθηκε από την διοίκηση της Ακαδημίας (Kit προπονήσεων & Kit αγώνων & kit αποστολής).\nΝα φορούν πάντα επικαλαμίδες στις προπονήσεις και στους αγώνες.\nΝα ανταποκρίνονται πλήρως στο πρόγραμμα προπόνησης, να υπακούουν στις οδηγίες και εντολές του προπονητή κατά τη διάρκεια των προπονήσεων και να φροντίζουν να βρίσκονται στην ανάλογη φυσική κατάσταση που προβλέπεται από το πρόγραμμα.\nΝα φροντίζουν να διατηρούν καθαρούς τους αθλητικούς χώρους, αλλά και την καθαριότητα των υλικών που χρησιμοποιούν.\nΚατά τη διάρκεια του αγώνα στον οποίο συμμετέχουν να αποφεύγουν να είναι προκλητικοί και εριστικοί προς τους διαιτητές. Να αποφεύγουν να δέχονται χωρίς λόγο κίτρινη ή κόκκινη κάρτα, να πειθαρχούν και να εφαρμόζουν τους κανόνες του fair-play (ευ αγωνίζεσθαι).\nΌταν ασθενούν πρέπει να ενημερώνουν τον έφορο ή προπονητή τους για την απουσία από προπονήσεις ή αγώνες.\nΟι αθλητές που ανήκουν σε αγωνιστικά τμήματα, καλό είναι να ακολουθούν την ομάδα τους (τμήμα), ακόμα και εάν δεν βρίσκονται στην αγωνιστική αποστολή (18αδα) ενδεδυμένοι με το αθλητικό υλικό του Συλλόγου.\nΝα έχουν προσκομίσει έγκαιρα τις ιατρικές τους εξετάσεις (βεβαίωση γιατρού) ώστε να μπορούν να συμμετέχουν σε προπονήσεις ή αγώνες.\nΟι εκπαιδευόμενοι ποδοσφαιριστές πρέπει να επιδεικνύουν κόσμια συμπεριφορά στο σχολείο τους και να μην δημιουργούν προβλήματα στους δασκάλους / καθηγητές / συμμαθητές τους ή γενικά στην σχολική κοινότητα. Η παιδεία και η άθληση είναι αλληλένδετα και ο «Α.Ο. «ΛΑΥΡΑ» ΑΡΓΥΡΟΥΠΟΛΗΣ» τα θεωρεί και τα δυο απαραίτητα για την καλλιέργεια του ατόμου/αθλητή.\nΟι εκπαιδευόμενοι ποδοσφαιριστές: Είναι υποχρεωμένοι να επιδεικνύουν αθλητική και κόσμια συμπεριφορά μέσα στους αγωνιστικούς χώρους, αλλά και έξω από αυτούς. Απαγορεύονται γενικώς, οι διαμαρτυρίες, εκνευρισμοί, τσακωμοί, ανταπόδοση χτυπημάτων καθώς και κάθε είδους σχόλια προς τους φιλάθλους, διαιτητές, αντιπάλους ή συναδέλφους, σ’ όλους γενικά τους χώρους του γηπέδου, αποδυτηρίων και διαδρόμων, προ και μετά ή και κατά την διάρκεια των προπονήσεων και των αγώνων.\nΟι εκπαιδευόμενοι ποδοσφαιριστές υποχρεούνται να προσέρχονται και να παρευρίσκονται σε κάθε προπόνηση δεκαπέντε (15′) λεπτά πριν την έναρξη, και σε κάθε εκδήλωση που αφορά το τμήμα. Επιπλέον πρέπει να ανταποκρίνονται σε κάθε κάλεσμα της ομάδας.\nΟι εκπαιδευόμενοι ποδοσφαιριστές υποχρεούνται να προσέρχονται και να παρευρίσκονται στους αγώνες τουλάχιστον 60′ – 30’ λεπτά πριν την έναρξη, ανάλογα με το ηλικιακό τμήμα. Όλοι οι αθλητές θα πρέπει να είναι κατάλληλα ενδεδυμένοι με τον απαραίτητο αθλητικό εξοπλισμό.\nΟι εκπαιδευόμενοι ποδοσφαιριστές που έχουν συμπεριληφθεί σε αποστολή ομάδας υποχρεούνται να παρευρίσκονται την καθορισμένη ημέρα και ώρα στο χώρο που έχει προηγουμένως συμφωνηθεί και με την προκαθορισμένη ένδυση. Αυτός που θα ήθελε οποιαδήποτε διευκόλυνση σχετικά με την αποστολή θα πρέπει να ενημερώσει έγκαιρα τον αρμόδιο προπονητή ή τον έφορο του τμήματος του.\nΟι εκπαιδευόμενοι ποδοσφαιριστές απαγορεύεται να κάνουν δημοσίως (Internet, E-mail, Social Media) δηλώσεις με τις οποίες ασκούν κριτική ή κάνουν σχόλια για το έργο της Διοίκησης, των προπονητών, των συμπαικτών καθώς και σχόλια που αφορούν τους διαιτητές των αγώνων.\nΕίναι αδικαιολόγητο να αρνηθεί εκπαιδευόμενος ποδοσφαιριστής να καθίσει στον πάγκο αναπληρωματικών, λίγο μετά την ανακοίνωση της εντεκάδας, προφασιζόμενος ασθένεια ή τραυματισμό. Επίσης αν κατά τη διάρκεια του αγώνα αντικατασταθεί από συμπαίκτη του, έχει την υποχρέωση και το καθήκον να το δεχτεί αδιαμαρτύρητα και να καθίσει στον πάγκο των αναπληρωματικών, εκτός αν του δοθεί άδεια από τον προπονητή ή τον υπεύθυνο του τμήματος να αποχωρήσει για τα αποδυτήρια.\nΟι εκπαιδευόμενοι ποδοσφαιριστές θα πρέπει να δείχνουν τον απαιτούμενο σεβασμό στις εντολές και υποδείξεις του ιατρικού επιτελείου.\nΟι γονείς / κηδεμόνες, έχουν την υποχρέωση να συνεργάζονται με τους προπονητές και ο ρόλος τους πρέπει να είναι συμβατός με τους κανόνες του τμήματος.\nΣτους γονείς / κηδεμόνες που παρεμβαίνουν στο έργο των προπονητών και δημιουργούν συστηματικά πρόβλημα στην εύρυθμη λειτουργία του τμήματος, εφαρμόζονται οι ανάλογες κυρώσεις μετά από απόφαση του Δ.Σ. του «Α.Ο. «ΛΑΥΡΑ» ΑΡΓΥΡΟΥΠΟΛΗΣ».\nΗ παρουσία γονέων / κηδεμόνων στους χώρους της προπόνησης / αγώνων δεν πρέπει να δημιουργεί παρενέργειες στο έργο των προπονητών και των εκπαιδευόμενων ποδοσφαιριστών. Εάν συμβεί κατ’ εξακολούθηση και έπειτα από συστάσεις, θα αποβάλλονται από τον περιβάλλοντα χώρο.\nΠαρέμβαση γονέων / κηδεμόνων σε θέματα που άπτονται στην τεχνική ευθύνη των προπονητών ή τη διοικητική ευθύνη της Ακαδημίας ποδοσφαίρου, θα πρέπει να αποφεύγονται, γιατί δημιουργούν πρόβλημα στην εύρυθμη λειτουργία του τμήματος. Σε περίπτωση επαναλαμβανόμενης πιεστικής, συνεχούς παρέμβασης, θα γίνεται αυστηρή σύσταση και εάν εξακολουθήσει, τίθεται υπό εξέταση από το Δ.Σ. του «Α.Ο. «ΛΑΥΡΑ» ΑΡΓΥΡΟΥΠΟΛΗΣ» η περίπτωση της διαγραφής του εκπαιδευόμενου αθλητή – δηλαδή του παιδιού του, από το Σύλλογο.\nΣε περίπτωση αγενούς και ακραίας, συμπεριφοράς γονέα / κηδεμόνα προς προπονητή, μέλος του Δ.Σ., γονέα αντίπαλης ομάδας, αθλητή αντίπαλης ομάδας, φιλάθλου κλπ. όπως: υβριστική, έντονη και απαξιωτική – περιφρονητική κριτική, λεκτική βία, χειροδικία και παρά τις σχετικές συστάσεις, τίθεται υπό εξέταση από το Δ.Σ. του «Α.Ο. «ΛΑΥΡΑ» ΑΡΓΥΡΟΥΠΟΛΗΣ» η περίπτωση της διαγραφής του εκπαιδευόμενου αθλητή – δηλαδή του παιδιού του, από το Σύλλογο.\nΟι γονείς οφείλουν να τηρούν την ιεραρχία του τμήματος και να μην επιδιώκουν να έρθουν σε επαφή με οποιοδήποτε μέλος του Δ.Σ. εάν προηγουμένως δεν ενημερώσουν και συνεργαστούν με τον έφορο του τμήματος ή τον υπεύθυνο της Ακαδημίας.\nΠροφορική παρατήρηση – σύσταση συμμόρφωσης.\nΔιακοπή συμμετοχής αθλητή, κατά την διάρκεια της προπόνησης / αγώνα.\nΑποκλεισμός από μία (1) ή περισσότερες προπονήσεις.\nΑποκλεισμός από έναν (1) ή περισσότερους αγώνες.\nΑποκλεισμός συμμετοχής στην αποστολή της ομάδας.\nΔιαγραφή από τα μητρώα των εκπαιδευομένων ποδοσφαιριστών.\nOι ποινές που προβλέπονται για ακραίες συμπεριφορές – παρεμβάσεις, αφού προηγηθεί σχετική εισήγηση από τη διοίκηση του ποδοσφαιρικού τμήματος, έχοντας προηγούμενα κληθεί ο εκπαιδευόμενος ποδοσφαιριστής ή γονέας / κηδεμόνας σε απολογία, επιβάλλονται έπειτα από απόφαση του Δ. Σ. του «Α.Ο. «ΛΑΥΡΑ» ΑΡΓΥΡΟΥΠΟΛΗΣ. Επίσης το Δ.Σ. έχει το απόλυτο δικαίωμα συγχωνεύσεως των ποινών σε περίπτωση επιβολής περισσοτέρων της μίας, εξαιτίας πολλαπλών παραπτωμάτων.\nΕκπαιδευόμενος ποδοσφαιριστής ο οποίος υποπίπτει σε παραπτώματα που δεν προβλέπονται από τον παρόντα εσωτερικό κανονισμό, σχετικές ποινές υποβάλλει το Δ.Σ. του «Α.Ο. «ΛΑΥΡΑ» ΑΡΓΥΡΟΥΠΟΛΗΣ» κατά την κρίση του.\n© 2022 Α.Ο. ΛΑΥΡΑ ΑΡΓΥΡΟΥΠΟΛΗΣ


AstrosLive.gr | Astroslive | Astros Kynourias | Arcadia | Astrosradio » Απο την καρδιά του Άστρους για όλο τον κόσμο, νέα του Άστρους,astrosnews μουσική,Top 10 διασκέδαση..! From Astros music party astrosmix entertainment..!! » Σύμμαχος υγείας τα αποξηραμένα φρούτα.\n172 Σύμμαχος υγείας τα αποξηραμένα φρούτα.\nΤα αποξηραμένα φρούτα μας προσφέρουν βιταμίνες και μέταλλα που είναι ζωτικής σημασίας για την υγεία και το μεταβολισμό μας καθώς και πληθώρα βιοενεργών συστατικών που μπορούν να βελτιώσουν την αντιοξειδωτική άμυνα του οργανισμού μας.\nΤα αποξηραμένα φρούτα:\n* Είναι εξαιρετική πηγή φυτικών ινών. Οι φυτικές ίνες αποτελούν από τους πιο σίγουρους και αποτελεσματικούς τρόπους για να αντιμετωπιστεί η δυσκοιλιότητα. Αποξηραμένα φρούτα όπως τα δαμάσκηνα, οι χουρμάδες και τα σύκα μας παρέχουν σημαντικότατη ποσότητα φυτικών ινών, συμβάλλοντας με τον τρόπο αυτό στην εξομάλυνση της εντερικής λειτουργίας.\n* Μας εφοδιάζουν με βιταμίνες, μέταλλα και αντιοξειδωτικά συστατικά. Τα αποξηραμένα φρούτα αποτελούν πλούσια πηγή αντιοξειδωτικών βιταμινών όπως η βιταμίνη Α, η βιταμίνη C και τα καροτενοειδή, που είναι τα συστατικά των φρούτων και των λαχανικών που τους προσδίδουν το χαρακτηριστικό κόκκινο, κίτρινο και πορτοκαλί χρώμα. Εκτός από τις βιταμίνες, τα αποξηραμένα φρούτα περιέχουν και σημαντικές ποσότητες μετάλλων και ιχνοστοιχείων, όπως σίδηρο, χαλκό, σελήνιο και κάλιο, το οποίο βοηθά στη ρύθμιση της αρτηριακής πίεσης. Τέλος, την προσοχή των επιστημόνων έχει τραβήξει και η υψηλή περιεκτικότητα των αποξηραμένων φρούτων σε φλαβονοειδή, μία ομάδα ιδιαίτερα ισχυρών αντιοξειδωτικών ενώσεων.\n* Αποτελούν ιδανική επιλογή για σνακ. Τα αποξηραμένα φρούτα αποτελούν άριστη επιλογή ενδιαμέσου γεύματος καθώς μας προσφέρουν ποικιλία θρεπτικών συστατικών χωρίς να μας «φορτώνουν» με πολλές θερμίδες. Επιπλέον, λόγω της γλυκιάς γεύσης τους, φαίνεται ότι ικανοποιούν την όρεξη για γλυκό.\nΛηστεία έγινε σήμερα Πέμπτη 17/03/2011 στην Εθνική Τράπεζα του Άστρους\nΛηστεία έγινε σήμερα Πέμπτη 17/03/2011 το πρωί στις 08:00 στην Εθνική Τράπεζα του Άστρους. Την ώρα που άνοιξε η πόρτα για το κοινό ο ληστής εισέβαλε στο χώρο της τράπεζας και αφ[...]


Παιδεία: Μίσθωση λεωφορείων για τους φοιτητές\nImage via WikipediaΗ Σύγκλητος του πανεπιστημίου Πελοποννήσου κατά την τελευταία της συνεδρίαση, ανταποκρινόμενη στο αίτημα των φοιτητών και αναγνωρίζοντας την ανάγκη μίσθωσης μεταφορικών μέσων, για τις μετακινήσεις των φοιτητών του πανεπιστημίου, στο πλαίσιο των εκπαιδευτικών τους υποχρεώσεων, αποφάσισε και προτείνει την έκδοση κοινής απόφασης των υπουργών Οικονομικών και Παιδείας, για έγκριση σύναψης συμβάσεων μίσθωσης μεταφορικών μέσων από το πανεπιστήμιο.\nΗ Σύγκλητος, στην ίδια απόφαση αναφέρει ότι, η μίσθωση μεταφορικών μέσων, θα μπορεί να γίνεται σε όλες τις πόλεις, όπου πραγματοποιούνται εκπαιδευτικές δραστηριότητες του Πανεπιστημίου Πελοποννήσου (Τρίπολη, Καλαμάτα, Σπάρτη, Ναύπλιο, Κόρινθο) και αφορά το ακαδημαϊκό έτος 2010-1.\nΕπισημαίνει παράλληλα, ότι η δαπάνη που θα προκληθεί για την μεταφορά των φοιτητών, θα καλυφθεί από τις πιστώσεις του προϋπολογισμού του Ιδρύματος, χωρίς αύξηση της κρατικής επιχορήγησης προς το πανεπιστήμιο Πελοποννήσου.\nΕτικέτες ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ, ΦΟΙΤΗΤΕΣ